open-index/open-wikipedia-markdown huggingface dataset:
ကျိုတိုရုက္ခဗေဒဥယျာဉ်

**ကျိုတိုရုက္ခဗေဒဥယျာဉ်** (京都府立植物園, Kyōto Furitsu Shokubutsuen, 240,000 m²) သည် ကျိုတိုစီရင်စု၏ ရုက္ခဗေဒဥယျာဉ်တစ်ခု ဖြစ်သည်။ ဤဥယျာဉ်သည် ခမိုမြစ်နှင့် နီးကပ်စွာတည်ရှိသည့် မှန်လုံစိုက်ပျိုးထားသည့် ဥယျာဉ်တစ်ခု ဖြစ်သည်။ နေ့စဉ်လာရောက်ကြည့်ရှုနိုင်ရန် ဖွင့်လှစ်ထားရှိပြီး အထွေထွေဝင်ကြေးကောက်ခံသည်။ မှန်လုံစိုက်ခင်းထဲသို့ဝင်ရောက်ကြည့်ရှုမည်ဆိုပါက အခကြေးငွေ ထပ်မံပေးဆောင်ရသည်။

ဥယျာဉ်ကို ၁၉၂၄ ခုနှစ်တွင် စတင်တည်ထောင်ခဲ့သည်။ ဒုတိယကမ္ဘာစစ်ပြီးဆုံးသွားသည့်အခါတွင် ပန်းခြံကို မြို့စောင့်တပ်များက ထိန်းချုပ်ထားရှိခဲ့သည်။

## သစ်ပင်ပန်းမန်များ
## တည်နေရာနှင့် သွားရောက်ခြင်း
ဥယျာဉ်သည် တိုကျိုမြို့၏ မြောက်ဘက်ပိုင်းတွင် တည်ရှိသည်။ အများပြည်သူသုံးပို့ဆောင်ဆက်သွယ်ရေးစနစ်များကို အသုံးပြုကာ သွားလာနိုင်သည်။ စက်ဘီးနှင့် ကားများအတွက်လည်း ပါကင်နေရာထားရှိသည်။
*အဓိကဝင်ပေါက်
**မြို့ပတ်ရထားစီးကာ ခရဆုမမီးရထားလမ်းကြောင်းပေါ်ရှိ ခိတအိုးဂျိဘူတာ၏ ဂိတ်အမှတ် (၃) မှ သွားရောက်နိုင်သည်။
**၁၊ ၂၀၄၊ ၂၀၅၊ ၂၀၆၊ N8 နှင့် ၃၂၊ ၃၄၊ ၃၅၊ ၄၅၊ ၄၆ စသည့်ဘတ်စကားနံပါတ်များကို စီးနင်းကာ ကျိုတိုရုက္ခဗေဒဥယျာဉ်မှတ်တိုင် (ဂျပန်ဘာသာ 植物園) တွင် ဆင်းကာသွားရောက်နိုင်သည်။
*ခိတယမဝင်ပေါက်
**မီးရထားဖြင့် ခရဆုမရထားလမ်းကြောင်းပေါ်ရှိ ခိတယမဘူတာ၏ ဂိတ်အမှတ် (၃) မှတဆင့်သွားရောက်နိုင်သည်။
*ခမိုဂဝဝင်ပေါက်
** ကျိုတိုမြို့ဘတ်စကား N8 ကို စီးနင်းကာ ခိတယမ-ဘရှိ ဟိဂရှိ- ဇုမဲ (ဂျပန်ဘာသာဖြင့် - 北山橋東詰) တွင် ဆင်းကာ သွားရောက်နိုင်သည်။
*ဟိုခုဆန်းဝင်ပေါက်
**ကျိုတိုစီရင်စုတက္ကသိုလ်၏ အိနမိုရိအမှတ်တရအဆောက်အဦနှင့် ဆက်သွယ်ထားသည်။

## ရုပ်ပုံများ

File:Kyoto Botanical Garden - sunken garden.JPG|Sunken garden
File:Kyoto Botanical Garden - water mill.JPG|Water mill
File:Kyoto Botanical Garden - conservatory.JPG|Conservatory
File:Kyoto Botanical Garden - inside conservatory.JPG|Conservatory (interior view)
File:Kyoto Botanical Gardens (7183508058).jpg|Weeping cherry (in Japanese, Shidare zakura; しだれ桜)
File:Adenium obesum (Kyoto Botanical Garden).JPG|alt=Adenium obesum flower|Adenium obesum
File:Kyoto Botanical Garden - panoramio.jpg|alt=Avenue of Caphor trees|Avenue of Camphor trees (Kusuno-ki; 楠 in Japanese)
File:Kyoto Botanical Gardens (7183503220).jpg|alt=Ume blossoms|Ume, Japanese apricot, Prunus mume
File:Kyoto Botanical Gardens (7183497304).jpg|alt=Orchids|Orchids
File:Kyoto Botanical Gardens (7183509634).jpg|alt=Cherry blossoms|Cherry blossoms
File:Kyoto Botanical Gardens (7183472670).jpg|alt=Tulips|Tulips
File:Flower, Hydrangea - Flickr - nekonomania (3).jpg|alt=Hydrangea|Hydrangea

## ပြင်ပလင့်များ
## ကိုးကား
ကဏ္ဍ:ဂျပန်နိုင်ငံရှိ လည်ပတ်စရာနေရာများ
ဘယောဒိုးဂျိ

**ဘယောဒိုးဂျိ** (平等寺) သည် ဂျပန်နိုင်ငံ၊ ကျိုတိုမြို့၊ ရှိမိုဂယောရပ်ကွက်တွင် တည်ရှိသည့် ဗုဒ္ဓဘာသာကျောင်းတော်တစ်ခု ဖြစ်သည်။ ၎င်းကျောင်းတော်ကို ၁၀၀၃ ခုနှစ်တွင် တည်ထောင်ခဲ့သည်။ ဤကျောင်းတော်သည် “ယခုရှိနယောရအိ”ကို ရည်စူးကာ ဆောက်လုပ်ထားခြင်း ဖြစ်သည်။ ဤကျောင်းတော်သည် “ရှင်းဂွန်းရှူးချိဇန်းဟ” ၏ အသင်းအဖွဲ့ဝင်လည်း ဖြစ်သည်။ ဤကျောင်းတော်ကို “အိနဘဒိုး”သို့မဟုတ် “ယခုရှိ” (因幡堂、因幡薬師)ဟုလည်း သိကြသည်။

## ပြင်ပလင့်များ
* 

## ကိုးကား
ကဏ္ဍ:ဂျပန်နိုင်ငံရှိ ဗုဒ္ဓဘာသာ ဘုရားကျောင်းများ
ကဏ္ဍ:ဂျပန်နိုင်ငံရှိ လည်ပတ်စရာနေရာများ
အိုးတနိတက္ကသိုလ်

**အိုးတနိတက္ကသိုလ်** (大谷大学, Ōtani Daigaku) သည် ဂျပန်နိုင်ငံ၊ ကျိုတိုမြို့၊ ခိတရပ်ကွက်တွင် တည်ရှိသည့် ပုဂ္ဂလိကတက္ကသိုလ်တစ်ခုဖြစ်သည်။ ဤတက္ကသိုလ်သည် ဗုဒ္ဓဘာသာလေ့လာမှုများကို အဓိကထားသည့် ကျားမအတူသင်ကြားသည့်အဖွဲ့အစည်းတစ်ခု ဖြစ်သည်။ ၂ နှစ်ကြာဂျူနီယာကောလိပ်သည် တက္ကသိုလ်နှင့် ချိတ်ဆက်ထားသည်။ တက္ကသိုလ်သည် ဂျောဒိုးရှင်းရှူး သို့မဟုတ် ရှင်းဗုဒ္ဓဘာသာကျောင်း၏ အိုးတနိကျောင်းနှင့် ချိတ်ဆက်ထားသည်။

## သမိုင်းကြောင်း
အိုးတနိတက္ကသိုလ်၏ သမိုင်းကြောင်းသည် အဲဒိုခေတ်ကာလ (၁၆၀၃-၁၈၆၈) အစောပိုင်းကာလတွင် စတင်ခဲ့သည်။ ထိုအချိန်က ဟိဂရှိဟွန်းဂန်းဂျိ၏ ဘာသာရေးကျောင်း ဖြစ်ခဲ့သည်။ ၁၆၀၂ ခုနှစ်တွင် ရှောဂွန်းဖြစ်သည့် တိုခုဂဝအိအဲယဆုသည် ရှင်းဗုဒ္ဓဘာသာ၏ ဩဇာသက်ရောက်မှုကို လျှော့ချရန် နိရှိဟွန်းဂန်းဂျိကို တည်ထောင်ခဲ့သည်။ ကျောင်းသည် ၁၇၅၅ ခုနှစ်တွင် ပြန်လည်အားကောင်းလာကာ အသက်ဝင်လာခဲ့သည်။ ၁၉ ရာစုတွင်တွင်မူ ပိုမိုကျယ်ပြန့်သော သင်ရိုးများကို ပြသပေးခဲ့သည်။

၁၉၀၁ ခုနှစ်တွင် ခေတ်မီတက္ကသိုလ်ကို “ရှင်းရှူးတက္ကသိုလ်” ဟူသည့်အမည်ဖြင့် တိုကျိုမြို့ရှိ ဆုဂမိုဒေသတွင် တည်ထောင်ခဲ့သည်။ ရှင်းရှူးတက္ကသိုလ်သည် ခိယောဇဝမန်းရှိ (၁၈၆၃ - ၁၉၀၃) နှင့် နီးကပ်စွာ ပတ်သက်မှုရှိသည်။ ခိယောဇဝမန်းရှိသည် အောက်ခြေအဆင့်ဆာမူရိုင်းနောက်ခံပတ်ဝန်းကျင်ရှိပြီး ရှင်းဗုဒ္ဓဘာသာ၏ ပြုပြင်သူတစ်ဦးလည်း ဖြစ်သည်။ သူသည် တိုကျိုတက္ကသိုလ်တွင် အမေရိကန် အတွေးအခေါ်ပညာရှင် Ernest Fenollosa (1853–1908)၏ လက်အောက်တွင် ပညာသင်ကြားခဲ့သည်။ ခိယောဇဝသည် တက္ကသိုလ်တွင် ပထမဆုံးဌာနမှူးအဖြစ်လည်း တာဝန်ထ်မးခဲ့သည်။ ၁၉၀၄ ခုနှစ်တွင် တက္ကသိုလ်သည် တရားဝင် အတတ်သင်ကျောင်းအဖြစ် အသိအမှတ်ပြုခံရမှုကို ရရှိခဲ့သည်။

၁၉၁၁ ခုနှစ်တွင် ရှင်းရှူးတက္ကသိုလ်ကို တိုကျိုမြို့မှ ကျိုတိုမြို့သို့ ပြောင်းရွှေ့ခဲ့သည်။ ပုံမှန်စာသင်ကြားမှုအတွက် ပညာသင်ကာလသည် သုံးနှစ်ကြာမြင့်ပြီး ထပ်မံ၍ အထူးပြုလေ့လာမှုအတွက် ၂ နှစ်ကြာမြင့်မည် ဖြစ်သည်။ ဘွဲ့ရရှိရန်အတွက်မူ လေးနှစ်ကြာမြင့်မည် ဖြစ်သည်။၁၉၁၃ ခုနှစ်တွင် တက္ကသိုလ်ကို ခိတရပ်ကွက်ရှိ ခိုယမဟိဂရှိဖုဆချောအရပ်ရှိ အဆောက်အဦအသစ်သို့ ပြောင်းရွှေ့ခဲ့သည်။ ၁၉၂၂ ခုနှစ်တွင် တက္ကသိုလ်ဟူသည့် အဆင့်သတ်မှတ်မှုကို ရရှိခဲ့ပြီး အမည်ကိုလည်း ထိုနှစ်တွင်ပင် အိုးတနိတက္ကသိုလ်ဟု ပေးခဲ့သည်။ ၁၉၄၇ ခုနှစ် ပညာရေးဆိုင်ရာဥပဒေအရ အိုးတနိတက္ကသိုလ်သည် ဒုတိယကမ္ဘာစစ်အကြိုပညာရေးစနစ်သို့ ကူးပြောင်းခဲ့ပြီး တက္ကသိုလ်တစ်ခုအဖြစ် အမျိုးအစားခွဲခြားသတ်မှတ်ခြင်း ခံခဲ့ရသည်။

## ထင်ရှားသည့် ကျောင်းသားဟောင်းများ
*Kaneko Daiei (1881–1976)
*Keido Fukushima
*Kenryo Kanamatsu
*Soga Ryōjin (1875–1971)
*Zenkei Shibayama
*Daisetz Teitaro Suzuki (1870–1966)
*Volker Zotz

## ပြင်ပလင့်များ
*Otani University Homepage

## ကိုးကား
ကဏ္ဍ:ဂျပန်နိုင်ငံရှိ တက္ကသိုလ်နှင့် ကောလိပ်များ
အိုးတနိတက္ကသိုလ်ပြတိုက်

**အိုးတနိတက္ကသိုလ်ပြတိုက်** (大谷大学博物館, Ōtani daigaku hakubutsukan) သည် ဂျပန်နိုင်ငံ၊ ကျိုတိုမြို့တွင်ရှိသည့် ပြတိုက်တစ်ခုဖြစ်သည်။ ပြတိုက်ကို ၂၀၀၃ ခုနှစ်တွင် ဖွင့်လှစ်ခဲ့သည်။ အိုးတနိတက္ကသိုလ်နှင့် သက်ဆိုင်ရာများကို ပြသထားပြီး ထိုတက္ကသိုလ်သည် ရှင်းဗုဒ္ဓဘာသာနှင့် ပတ်သက်သည့် တက္ကသိုလ်တစ်ခု ဖြစ်သည်။ ပြတိုက်တွင် အရေးကြီးသည့်ယဉ်ကျေးမှုဆိုင်ရာပစ္စည်း ၁၀ မျိုးကို ပြသထားသည်။ ၎င်းတို့တွင် Shunki (春記) ၏ February 1041 (Chōkyū 2) အပိုင်း၊ Fujiwara no Sukefusa (藤原資房) ၏ ဒိုင်ယာရီ၊ မပျက်စီးဘဲ ကျန်ရှိနေခဲ့သည့် အဟောင်းဆုံးဖြစ်သည့် Kukai ၏ Kōya zappitsu-shū နှင့် Jien ၏ အတ္ထုပ္ပတ္တဖြစ်သည့် Jichin Kashō-den တို့ ဖြစ်သည်။

## ပြင်ပလင့်များ
* Ōtani University Facilities 
*  Collection

## ကိုးကား
ကဏ္ဍ:ဂျပန်နိုင်ငံရှိ လည်ပတ်စရာနေရာများ
အိုးတနိတက္ကသိုလ်ဂျူနီယာကောလိပ်

**အိုးတနိက္ကသိုလ်ဂျူနီယာကောလိပ်** (大谷大学短期大学部, Otani Daigaku Tanki Daigakubu) သည် ဂျပန်နိုင်ငံ၊ ကျိုတိုမြို့၊ ခိတရပ်ကွက်တွင် တည်ရှိသည့် ပုဂ္ဂလိကဂျူနီယာကောလိပ်တစ်ခု ဖြစ်သည်။ ကောလိပ်ကို ၁၉၅၀ တွင် ဖွင့်လှစ်ခဲ့ပြီး ၂၀၂၁ ခုနှစ်တွင် ပိတ်သိမ်းခဲ့သည်။ ကျန်ရှိနေသည့် ကောလိပ်၏ လုပ်ငန်းဆောင်တာများကို အိုးတနိတက္ကသိုလ်က ဆောင်ရွက်လျက်ရှိသည်။

## တက်ရောက်နိုင်သည့် သင်တန်းများ
*ဗုဒ္ဓဘာသာလေ့လာမှုဌာန
*ကလေးစောင့်ရှောက်မှုဌာန
## ပြင်ပလင့်များ
* Otani University Junior College 

## ကိုးကား
ကဏ္ဍ:ဂျပန်နိုင်ငံရှိ တက္ကသိုလ်နှင့် ကောလိပ်များ
ခိတယမဘူတာ (ကျိုတို)

**ခိတယမဘူတာ** (北山駅, Kitayama-eki) သည် ဂျပန်နိုင်ငံ၊ ကျိုတိုမြို့၊ ခိတရပ်ကွက်တွင် တည်ရှိသည့် ဘူတာတစ်ခု ဖြစ်သည်။ ဤဘူတာသည် ကျိုတိုမြို့ပတ်မြေအောက်ရထားလမ်းကြောင်းဖြစ်သည့် ခရဆုမလိုင်းပေါ်ရှိ ဘူတာတစ်ခု ဖြစ်သည်။

## ရထားလိုင်းများ
*ကျိုတိုမြို့ပတ်မြေအောက်ရထားလိုင်း
**ခရဆုမလိုင်း (ဘူတာအမှတ် - K03)

## သမိုင်းကြောင်း
၁၉၉၀ ခုနှစ်၊ အောက်တိုဘာလ ၂၄ ရက်နေ့တွင် ခရဆုမလိုင်းကို ခိတအိုးဂျိဘူတာနှင့် ခိတယမဘူတာအထိ တိုးချဲ့သည့်အချိန်တွင် ဖွင့်လှစ်ခဲ့သည်။ ၁၉၉၇ ခုနှစ်၊ ဇွန်လ ၃ ရက်နေ့အထိ ဘူတာသည် ခရီးဆုံးဘူတာတစ်ခု ဖြစ်ခဲ့သည်။

## ဘူတာပုံစံ
မြေအောက်ဘူတာတွင် ရထားလမ်းကြောင်းနှစ်ခုပါဝင်ပြီး အလယ်တွင်ပလက်ဖောင်းတစ်ခု ပါရှိသည်။

## ရုပ်ပုံများ

Kitayama no 2.JPG|2番出入口（2014年8月）
Kitayama station exit 3.jpg|3番出入口（2014年7月）
Kitayama station exit 4.JPG|4番出入口（2014年7月）
Kitayama station concourse outside gata.JPG|改札外のコンコース（2014年7月）
Kitayama station ticket gates.JPG|改札口（2014年7月）
Kitayama station concourse inside gate.JPG|改札内のコンコース（2014年7月）
Kitayama station track 2.JPG|ホーム（2014年7月）
Kitayama station running in board.JPG|駅名標（2014年7月）（2010年4月ごろから広告が副標として掲出されている）

## ကိုးကား
ကဏ္ဍ:ဂျပန်နိုင်ငံရှိ ဘူတာရုံများ
ကဏ္ဍ:ကျိုတိုမြို့ရှိ ဘူတာရုံများ
ကဏ္ဍ:ကျိုတိုမြို့ပတ်မြေအောက်ရထားဘူတာရုံများ
တခနိုမြစ်

**တခနိုမြစ်** သည် ဂျပန်နိုင်ငံ၊ ကျိုတိုစီရင်စုတွင် တည်ရှိသည့် မြစ်တစ်ခုဖြစ်သည်။

ခမိုမြစ်နှင့် တခနိုမြစ်တို့သည် တဒဆုမြစ်ကမ်းတွင် တွေ့ဆုံကြသည်။ ထိုနေရာတွင် ရှိမိုဂမိုနတ်ကျောင်းရှိသည်။ ထိုနေရာရှိ တောကို တဒဆုနိုမိုရိဟု ခေါ်သည်။

## ကိုးကား
ကဏ္ဍ:ဂျပန်နိုင်ငံရှိ မြစ်များ
ထောင်လိုက်ခါ လှိုင်း

**ထောင်လိုက်ခါ လှိုင်း**မျိုး။ ပျံ့နှံ့မှုလားရာ (propagation direction) က ညာဘက်သို့ အလျားလိုက်၊ ကြားခံမျဉ်းနက်စ တပိုင်းချင်း၏ ပါဝင်လှုပ်ရှားလိုက်မှုတို့က အထက်-အောက် ဖြစ်၍ ၎င်းနှင့် ထောင်လိုက် ခါယမ်းသွားခြင်းမျိုး။]]
သီးသန့် (pure energy) ၏ ပျံ့နှံ့မှု ဖြစ်သော **ထောင်လိုက်ခါ** လျှပ်စစ်သံလိုက်**လှိုင်း** (လျှပ်စစ်သံလိုက်စက်ကွင်းတို့၏ **ဂယက်ထမှု ပျံ့နှံ့ဆက်**) သဘောသရုပ်ဖော်ပုံ။ အနီမြားတို့မှာ လျှပ်စစ်စက်ကွင်းတပိုင်းချင်းပြ ဗှတ္တာများ၊ အပြာမြားတို့မှာ သံလိုက်စက်ကွင်းတပိုင်းချင်းပြ ဗှတ္တာများ ဖြစ်ကာ၊ ၂မျိုး အပြန်အလှန် ထောင့်မှန်ကျလျက် ရှိ။ 'ဤပုံသာဓက၌မူ ယိမ်းလွှဲ(oscillation)လမ်းကြောင်း ငြိမ်စိမ်စွာသာ'' ရိုးရိုးစင်းစင်းပြထားခြင်း။]]

ရူပဗေဒရှိ **ထောင်လိုက်ခါ လှိုင်းများ** () သည် လှိုင်းဖြစ်ပေါ်မှုကို ကိုယ်စီပါဝင်ဖော်ဆောင်သော (သာဓကအားဖြင့် - လျှပ်စစ်သံလိုက်လှိုင်းတွင်လျှင် လျှပ်စစ်နှင့် သံလိုက်စက်ကွင်း ပြင်းအားပြ ဗှတ္တာများ၊ တုန်ခါသော တူရိယာကြိုးတွင်လျှင် ကြိုးသားဒြပ်သားများ စသည့်) တိုင်းဖွယ် အခြင်းအရာတို့က **လှိုင်းတခုလုံးပျံ့နှံ့မှု လားရာ (propagation direction) နှင့် ချိန်ကြည့်လျှင် ထောင်လိုက် တုန်ခါနေ**သမျှ လှိုင်း (သို့) အတိုးအလျော့ဂယက် ပျံ့နှံ့မှု အားလုံး ဖြစ်တော့၏။ ဤ ထောင်လိုက်ခါလှိုင်းများ မဟုတ်သော ရှေ့နောက်ခါ လှိုင်းများ (longitudingal waves) မှာမူ ၎င်းတိုင်းဖွယ်ခြင်းရာတို့၏ တိုးလျော့မှု၊ ရွေ့လျားမှု လမ်းကြောင်းက လှိုင်းတခုလုံး၏ လားရာနတလျှောက် အရှေ့-အနောက်ခါက ဂယက်လက်ဆင့်ကမ်းမှုကို ပါဝင်နေမည်။
လှိုင်းအားလုံးကမူ -
* ကြားခံဒြပ်သား (transmission medium) တခုခုကို ဖြတ်သန်း၍ စွမ်းအင် သယ်ဆောင်လျှင် သယ်ဆောင်၊ သို့တည်းမဟုတ်
* ကြားခံဒြပ်သား မလိုဘဲ ကိုယ်တိုင်က စွမ်းအင်အဖြစ် ပျံ့နှံ့လျှင်ပျံ့နှံ့၍၊
စွမ်အင်ရွေ့လျားကို ဖော်ဆောင်ကြသည်ချည်း ဖြစ်၏။ လျှပ်စစ်သံလိုက်လှိုင်းများမှာ စွမ်းအင်သီးသန့် (pure energy) ပျံ့နှံ့မှု ဖြစ်၍၊ ကြားခံဒြပ်သား မလိုအပ်သော **ထောင်လိုက်ခါ လှိုင်း**များ ဖြစ်ကြ၏။

## ဆက်စပ် ကြည့်ရှုဖွယ် 
* ရှေ့နောက်ခါ လှိုင်း

## အကိုးအကား 
ကဏ္ဍ:လှိုင်း မက္ကင်းနစ်
ကဏ္ဍ:ရူပဗေဒ
ကျိုတိုကွန်ပျူတာအကယ်ဒမီ

**ကျိုတိုကွန်ပျူတာအကယ်ဒမီ** သည် ဂျပန်နိုင်ငံ၏ ပထမဆုံးသော ပုဂ္ဂလိကကွန်ပျူတာပညာရေးအဖွဲ့အစည်းတစ်ခု ဖြစ်သည်။ ၎င်းကို ၁၉၆၃ ခုနှစ်တွင် ယဆုခိုနှင့် ရှိဂဲအိုတို့က တည်ထောင်ခဲ့သည်။ KCG သည် KCG Group (KCG အုပ်စု) ၏ အဓိကပညာရေးဆိုင်ရာအဖွဲ့အစည်းလည်း ဖြစ်သည်။ KCG ၏ အဲခိ-မအဲကျောင်းဝန်းသည် အဓိကကျောင်းဝန်းဖြစ်ပြီး ကျိုတိုဘူတာ၏ အနီးအနားအချက်အချာနေရာတွင် တည်ရှိသည်။ KCG တွင် ကွန်ပျူတာဂရပ်ဖစ်အနုပညာဆိုင်ရာသင်ကြားပေးသည့် ခမိုဂဝကျောင်းဝန်းနှင့် ကွန်ပျူတာသတင်းအချက်အလက်ဆိုင်ရာသင်ကြားပေးသည့် ရခုဟိုခုကျောင်းဝန်းတို့လည်း ရှိသည်။ KCG group တွင် ကျိုတိုသတင်းအချက်အလက်သင်ကြားရေးကောလိပ် (KCGI), ကျိုတိုဂျပန်ဘာသာစကားသင်ကြားရေးစင်တာ  (KJLTC), KCG Career, Inc. နှင့် KCG Co., Ltd တို့ ပါဝင်သည်။ ရာစုဝက်ကျော်နီးနီးကာလအတွင်း KCG ကို တက်ရောက်ခဲ့သည့် ကျောင်းသားဟောင်းအရေအတွက်သည် ၃၇၀၀၀ အထိ တိုးတက်များပြားလာခဲ့သည်။ ထိုကျောင်းသားဟောင်းများသည်လည်း ယခုအခါတွင် ဂျပန်နိုင်ငံ၏ သတင်းအချက်အလက်နည်းပညာနယ်ပယ်တွင် လုပ်ကိုင်ဆောင်ရွက်နေကြသည်။

## သမိုင်းကြောင်း
## ကိုးကား
ကဏ္ဍ:ဂျပန်နိုင်ငံရှိ တက္ကသိုလ်နှင့် ကောလိပ်များ
ကျိုတိုစီရင်စုတက္ကသိုလ်

**ကျိုတိုစီရင်စုတက္ကသိုလ်** (京都府立大学, Kyōto furitsu daigaku), အတိုက်ကောက် - Fudai (府大) သို့မဟုတ် Kyōfudai (京府大) သည် ဂျပန်နိုင်ငံ၊ ကျိုတိုမြို့၊ ဆခယောရပ်ကွက်၊ ရှိမိုဂမို၊ နခရဂိချောတွင် တည်ရှိသည့် အစိုးရပိုင်တက္ကသိုလ်တစ်ခု ဖြစ်သည်။

## သမိုင်းကြောင်း
တက္ကသိုလ်ကို ၁၉၄၉ ခုနှစ်တွင် “ဆိုင်းခယောတက္ကသိုလ်” (西京大学, Saikyō daigaku) ဟူသည့်အမည်ဖြင့် ဖွင့်လှစ်ခဲ့သည်။ ဤတက္ကသိုလ်ကို ထိုအချိန်က အသက်မွေးမှုကျောင်းနှစ်ခုဖြစ်သည့် စီရင်စုအတွင်းရှိ ကျိုတိုစီရင်စုစိုက်ပျိုးရေး (京都府立農林専門学校 Kyōto furitsu nōrin semmon gakkō, ၁၈၉၅ ခုနှစ်တွင် တည်ထောင်) နှင့် သစ်တောဆိုင်ရာအသက်မွေးမှုကျောင်းနှင့် ကျိုတိုစီရင်စုအမျိုးသမီးအသက်မွေးမှုကျောင်း(京都府立女子専門学校 Kyōto furitsu joshi semmon gakkō, ၁၉၂၇ တွင် တည်ထောင်) ကို စုစည်းကာ တက္ကသိုလ်အဖြစ် ဖွင့်လှစ်ခဲ့ခြင်း ဖြစ်သည်။

## ပြင်ပလင့်များ
*Official website (Japanese)
*Official website (English)

## ကိုးကား
ကဏ္ဍ:ဂျပန်နိုင်ငံရှိ တက္ကသိုလ်နှင့် ကောလိပ်များ
ခိတအိုးဂျိဘူတာ

**ခိတအိုးဂျိဘူတာ** (北大路駅, Kitaōji-eki, ဘူတာအမှတ် - K04) သည် ဂျပန်နိုင်ငံ၊ ကျိုတိုမြို့၊ ခိတရပ်ကွက်တွင် တည်ရှိသည့် ဘူတာတစ်ခု ဖြစ်သည်။ ကျိုတိုမြို့ပတ်ရထားလမ်းဖြစ်သည့် ခရဆုမရထားလမ်းကြောင်းပေါ်တွင် တည်ရှိသည့် ဘူတာတစ်ခုဖြစ်သည်။

## သမိုင်းကြောင်း
ကျိုတိုဘူတာနှင့် ခိတအိုးဂျိဘူတာအကြား စတင်ပြေးဆွဲခဲ့သည့် ၁၉၈၁ ခုနှစ် မေလ ၂၉ ရက်နေ့တွင် ဘူတာကို ဖွင့်လှစ်ခဲ့သည်။ ၁၉၉၀ ခုနှစ်၊ အောက်တိုဘာလ ၂၄ ရက်နေ့အထိ ဘူတာသည် လမ်းဆုံးဘူတာဖြစ်ခဲ့သည်။

## ဘူတာပုံစံ
ဘူတာရုံသည် ခရဆုမလမ်းအောက်တွင် တည်ရှိသည်။ ရထားလမ်းနှစ်ခုပါဝင်ပြီး အလယ်တွင် ပလက်ဖောင်းတစ်ခု ပါရှိသည်။

### ပလက်ဖောင်းများ
## အနီးပတ်ဝန်းကျင်
*ခိတအိုးဂျိမြို့
**ကျိုတိုမြို့ခိတအိုးဂျိဘတ်စကားမှတ်တိုင်
**ကျိုတိုမြို့မြောက်ဘက်ခန်းမ
** Kitaoji Vivre
*အိုးတနိတက္ကသိုလ်
*ရိဆွတ်မဲအိခန်မူလတန်းကျောင်း
*ကျိုတိုရုက္ခဗေဒဥယျာဉ်

## ကိုးကား
ကဏ္ဍ:ဂျပန်နိုင်ငံရှိ ဘူတာရုံများ
ကဏ္ဍ:ကျိုတိုမြို့ရှိ ဘူတာရုံများ
ကဏ္ဍ:ကျိုတိုမြို့ပတ်မြေအောက်ရထားဘူတာရုံများ
ကျိုတိုဂီတဖျော်ဖြေပွဲခန်းမ

**ကျိုတိုဂီတဖျော်ဖြေပွဲခန်းမ** (京都コンサートホール, Kyōto Konsāto Hōlu) သည် ဂျပန်နိုင်ငံ၊ ကျိုတိုမြို့၊ ဆခယောရပ်ကွက်တွင် တည်ရှိသည့် ဂီတဖျော်ဖြေပွဲခန်းမတစ်ခု ဖြစ်သည်။ ဤခန်းမကို ဟဲအိအန်-ခယော တည်ထောင်မှု နှစ် ၁၂၀၀ ပြည့်အထိမ်းအမှတ်အနေအဖြစ် ၁၉၉၅ ခုနှစ်တွင် ဖွင့်လှစ်ခဲ့သည်။ ခန်းမ၏ အဓိကခန်းမဆောင်ပုံစံသည် shoebox-style ဖြစ်ပြီး ထိုင်ခုံ ၁၈၃၃ ခုံပါဝင်သည်။ ဤအဆောက်အဦကို ဒီဇိုင်းရေးဆွဲခဲ့သူမှာ အရတအိဆိုဇခိ ဖြစ်သည်။

## ပြင်ပလင့်များ
* Homepage 
* Kyoto Symphony Orchestra

## ကိုးကား
ကဏ္ဍ:ဂျပန်နိုင်ငံရှိ လည်ပတ်စရာနေရာများ
ခရမဂုချိဘူတာ

**ခုရမဂုချိဘူတာ** (鞍馬口駅, Kuramaguchi-eki) သည် ဂျပန်နိုင်ငံ၊ ကျိုတိုမြို့၊ ခမိဂယောရပ်ကွက်တွင် တည်ရှိသည့် ဘူတာတစ်ခု ဖြစ်သည်။ ကျိုတိုမြို့ပတ်မြေအောက်ရထားလိုင်းဖြစ်သည့် ခရဆုမရထားလိုင်းပေါ်တွင် တည်ရှိသည့် ဘူတာတစ်ခု ဖြစ်သည်။

## ရထားလိုင်းများ
*ကျိုတိုမြို့ပတ်မြေအောက်ရထားလိုင်း
**ခရဆုမရထားလိုင်း (ဘူတာအမှတ် - K05)

## ဘူတာပုံစံ
မြေအောက်ဘူတာရုံဖြစ်ပြီး ရထားလမ်းကြောင်းနှစ်ပါဝင်ကာ အလယ်တွင် ပလက်ဖောင်းပါရှိသည်။

### ပလက်ဖောင်းများ
## ကိုးကား
ကဏ္ဍ:ဂျပန်နိုင်ငံရှိ ဘူတာရုံများ
ကဏ္ဍ:ကျိုတိုမြို့ရှိ ဘူတာရုံများ
ကဏ္ဍ:ကျိုတိုမြို့ပတ်မြေအောက်ရထားဘူတာရုံများ
ရှောခိုခုဂျိ

**ရှောခိုခုဂျိ** (相国寺) သည် ဂျပန်နိုင်ငံ၊ ကျိုတိုမြို့မြောက်ဘက်ပိုင်းတွင် တည်ရှိသည့် ဗုဒ္ဓဘာသာကျောင်းတော်တစ်ခု ဖြစ်သည်။ ယခင်က “မန်းနင်း-ဇန် ရှောခိုခု ရှောတန်းဇန်းဂျိ” ဟူသည့် အမည်ရှိခဲ့သည်။ ဤကျောင်းတော်ကို ၁၃၈၂ ခုနှစ်တွင် “အရှိခဂယောရှိမိဆွတ်” က ပထမဆုံး တည်ထောင်ခဲ့သည်။ လက်ရှိတည်ရှိနေသည့်ကျောင်းတော်ကို နောက်ပိုင်းရာစုနှစ်များတွင် ပြန်လည်မွမ်းမံမှုများ၊ ပြုပြင်တည်ဆောက်မှုများရှိခဲ့သည်။

## သမိုင်းကြောင်း
ရှောခိုခုဂျိကို မုရိုမချိကာလအလယ်ပိုင်းတွင် တည်ဆောက်ခဲ့သည်။ ပင်မကျောင်းဆောင်၏ ကနဦးတည်ဆောက်မှုများကို ၁၃၈၃ ခုနှစ်တွင် စတင်ခဲ့သည်။

## နဂါး
ဟတ်တိုးကျောင်းဆောင်၏ မျက်နှာကြက်တွင် ကြီးမားသည့် နဂါးပုံပန်းချီရှိသည်။ ထိုပန်းချီကို ခန်းအိုးမိဆွတ်နိုဘု (၁၅၆၅ - ၁၆၀၈) က ရေးဆွဲခဲ့သည်။ ပန်းချီသည် ဗုဒ္ဓဘာသာ၏ သင်ကြားပြသမှုများကို သရုပ်ဖော်ထားသည်။ ပန်းချီ၏ အဓိပ္ပါယ်သည် လက်ခုပ်နှစ်ဖက်တီးလိုက်ပါက အသံသည် နံရံနှင့် ကျောက်တုံးကြမ်းပြင်ကို ရိုက်ခေတ်မိကာ အသံပဲ့တင်မှုများ ဖြစ်ပေါ်လာပြီး ခန်းမတစ်လျှောက် ပျံ့နှံ့သွားသည်။ ဤသည်ကို နဂါး၏ မိုးကြိုးခြိမ်းသံဟု ဖော်ပြထားသည်။

ကျိုတိုမြို့ရှိ ခန်းနင်းဂျိ၏ ပင်မကျောင်းဆောင်တွင်လည်း ကြီးမားသည့် နဂါးပုံမျက်နာကြက်ပန်းချီတစ်ခု ရှိသည်။

## ဗုဒ္ဓဘာသာစင်တာ
ရှောခိုခုဂျိသည် ကျိုတိုမြို့တွင် တည်ရှိသည့် “ခယောတိုဂေါ့ဇန်း” (ကြီးကျယ်မြင့်မြတ်သည့် ဇင်ကျောင်းတော် (၅) ခု) ထဲတွင် တစ်ခုအပါအဝင် ဖြစ်သည်။ ဤကျောင်းတော်သည် အလယ်ခေတ်ကာလက တည်ဆောက်ခဲ့သည့် ဒုတိယမြောက်ကျောင်းတော်လည်း ဖြစ်သည်။ ၁၃၉၂ ခုနှစ်တွင် ရှောခိုခုဂျိကို “ဂေါ့ဇန်” ထဲတွင် ပါဝင်သည့် ကျောင်းတော်အဖြစ် သတ်မှတ်ခဲ့သည်။

ကျောင်းတော်သည် ဂျပန်ဇင်ဘာသာ၏ ရင်းဇိုင်းကျောင်းခွဲ ၁၄ ခုထဲတွင် ပါဝင်သည်။ လက်ရှိအချိန်တွင် ရင်းဇိုင်းဇင်၏ ရှောခိုခုဂျိရုံးခွဲအဖြစ် ကျောင်းတော်ကို သတ်မှတ်ထားသည်။ ဂျောတန်းခခုပြတိုက်သည် ကျောင်းတော်ပရဝုဏ်အတွင်းတွင် တည်ရှိသည်။

## ပြင်ပလင့်များ
* Shōkoku-ji official web site
* Kyoto Prefectural Tourism Guide: Shōkoku-ji
* Joint Council for Japanese Rinzai and Obaku Zen: Shōkoku-ji

## ကိုးကား
ကဏ္ဍ:ဂျပန်နိုင်ငံရှိ လည်ပတ်စရာနေရာများ
ကဏ္ဍ:ဂျပန်နိုင်ငံရှိ ဗုဒ္ဓဘာသာ ဘုရားကျောင်းများ
ကဏ္ဍ:ကျိုတိုမြို့ရှိ ဗုဒ္ဓဘာသာ ဘုရားကျောင်းများ
မြန်မာနိုင်ငံ၏ မူပိုင်ခွင့်ဥပဒေ

**မြန်မာနိုင်ငံ**ရှိ **မူပိုင်ခွင့်**အတွက် **အခြေခံဥပဒေများ**မှာ ၂၀၁၉ ခုနှစ် မေလ ၂၄ ရက်နေ့တွင် အတည်ပြုပြီး *စာပေနှင့်အနုပညာမူပိုင်ခွင့်ဥပဒေ*ဟုလည်း သိကြသည့် *ပြည်ထောင်စုလွှတ်တော် ဥပဒေအမှတ် ၁၅/၂၀၁၉*၊ ၂၀၁၉ ခုနှစ် ဇန်နဝါရီလ ၃၀ တွင် အတည်ပြုပြီး ၂၀၂၃ ခုနှစ် ဧပြီလ ၁ ရက်နေ့တွင် အာဏာတည်သော *ကုန်အမှတ်တံဆိပ်မူပိုင်ခွင့်ဥပဒေ* ဟုလည်း သိကြသည့် *ပြည်ထောင်စုလွှတ်တော် ဥပဒေအမှတ် ၃/၂၀၁၉*၊ ၂၀၁၉ ခုနှစ် ဇန်နဝါရီလ ၃၀ တွင် အတည်ပြုပြီး ၂၀၂၃ ခုနှစ် အောက်တိုဘာလ ၃၁ ရက်နေ့တွင် အာဏာတည်သော *စက်မှုဒီဇိုင်းမူပိုင်ခွင့်ဥပဒေ* ဟု သိကြသည့် *ပြည်ထောင်စုလွှတ်တော် ဥပဒေအမှတ် ၂/၂၀၁၉* နှင့် ၂၀၁၉ ခုနှစ် မတ်လ ၁၁ ရက်နေ့တွင် အတည်ပြုပြီး ၂၀၁၄ ခုနှစ် ဇွန်လ ၁ ရက်နေ့တွင် အာဏာတည်သည့် *တီထွင်မှုမူပိုင်ခွင့်ဥပဒေ* ဟုလည်း သိကြသော *ပြည်ထောင်စုလွှတ်တော် ဥပဒေအမှတ် ၇/၂၀၁*၉ တို့ ဖြစ်ကြသည်။ 

မြန်မာနိုင်ငံသည် Berne Conventionတွင် လက်မှတ်မရေးထိုးထားသော်လည်း ကမ္ဘာ့ကုန်သွယ်ရေးအဖွဲ့၏ TRIPS သဘောတူညီချက်ကို လက်မှတ်ရေးထိုးထားသည်။ မြန်မာနိုင်ငံသည် ကမ္ဘာ့ဉာဏမူပိုင်ခွင့် အဖွဲ့အစည်း (WIPO) တွင် အဖွဲ့ဝင်အဖြစ်ပါဝင်သည်။ မြန်မာနိုင်ငံ၏ မူပိုင်ခွင့်နှင့် ပတ်သက်သော ဥပဒေများအား WIPO တွင် မှတ်တမ်းတင်ထားသည်။

မူပိုင်ခွင့်များအတွက် ကြီးကြပ်သည့် အဖွဲ့အစည်းမှာ မူပိုင်ခွင့် ဦးစီးဌာန ဖြစ်သည်။ ၂၀၁၉ ခုနှစ် ဥပဒေမပြဋ္ဌာန်းမီအချိန်ထိ မြန်မာနိုင်ငံတွင် မူပိုင်ခွင့် မှတ်ပုံတင်ခြင်း လုပ်ငန်းစဉ်များအတွက် အဖွဲ့အစည်းများ မရှိခဲ့ပေ။

ဗြိတိသျှတို့ထံမှ လွတ်လပ်ရေးရပြီးချိန်မှစ၍ ၂၀၁၉ ခုနှစ်အထိ *၁၉၁၁ ခုနှစ် မူပိုင်ခွင့် အက်ဥပဒေ* နှင့် *၁၈၈၉ ခုနှစ် ကုန်ပစ္စည်းအမှတ်တံဆိပ် အက်ဥပဒေ* တို့ကို အသုံးပြုခဲ့သည်။

၂၀၂၃ ခုနှစ် အောက်တိုဘာလ ၁၈ ရက်နေ့တွင် နိုင်ငံတော် စီမံအုပ်ချုပ်ရေးကောင်စီက စာပေနှင့်အနုပညာမူပိုင်ခွင့်ဥပဒေ အာဏာတည်သည့်ရက်ကို ၂၀၂၃ ခုနှစ် အောက်တိုဘာလ ၃၁ ရက်နေ့အဖြစ် သတ်မှတ်ခဲ့သည်။

## ကိုးကား
## ပြင်ပလင့်ခ်များ 
* Text of the Copyright and Arbitration Act  (in Burmese)
* Text of the Trademarks Law (in Burmese)
မေရီနှင့် မက်စ်

***မေရီနှင့် မက်စ်*** () သည် ၂၀၀၉ ခုနှစ်က ထုတ်လုပ်သော ဩစတြေးလျ အန်နီမေးရှင်းရုပ်ရှင်ဖြစ်သည်။ Screen Australia နှင့် Melodrama Pictures မှ ထုတ်လုပ်ပြီး ဒါရိုက်တာ အာဒံ အယ်လီယက်မှ ရိုက်ကူးခဲ့သည်။

## သရုပ်ဆောင်များနှင့် ဇာတ်ကောင်များ 
* နောက်ခံစကားပြောသူ (Narrator) အဖြစ် Barry Humphries
* မေရီ ဒေစီ ဒိန်ကလီ (Mary Daisy Dinkle) အဖြစ် Toni Collette
** မေရီ (လူငယ်) အဖြစ် ဗေသနိ ဝှိုက်မို
* မက်စ် ဂျယ်ရီ ဟောရိုဝစ် (Max Jerry Horowitz) အဖြစ် Philip Seymour Hoffman
* Damien Popodopoulos အဖြစ် အဲရစ် ဘာနာ
* ဗီရာ လော်ရိန်း ဒိန်ကလီ (Vera Lorraine Dinkle) အဖြစ် Renée Geyer
* အိုးမဲ့အိမ်မဲ့ (Homeless Man) အဖြစ် Ian "Molly" Meldrum

## ဝေဖန်တုံ့ပြန်မှု 
## ကိုးကား 
## ပြင်ပလင့်ခ် 
* 
* 
* 
* 
* 
* 

ကဏ္ဍ:၂၀၀၉ ရုပ်ရှင်ဇာတ်ကားများ
ကဏ္ဍ:ဩစတြေးလျ ရုပ်ရှင်ဇာတ်ကားများ
ကဏ္ဍ:အင်္ဂလိပ်ဘာသာစကား ရုပ်ရှင်ဇာတ်ကားများ
ကဏ္ဍ:ဩစတြေးလျ ကာတွန်းရုပ်ရှင်ဇာတ်ကားများ
ရှိဂျော - အိုးမိယဘူတာ

**ရှိဂျော - အိုးမိယဘူတာ** (四条大宮駅, Shijō-Ōmiya-eki) သည် ဂျပန်နိုင်ငံ၊ ကျိုတိုမြို့၊ ရှိမိုဂယောရပ်ကွက်တွင် တည်ရှိသည့် ဘူတာတစ်ခု ဖြစ်သည်။

ကဏ္ဍ:ဂျပန်နိုင်ငံရှိ ဘူတာရုံများ
ကဏ္ဍ:ကျိုတိုမြို့ရှိ ဘူတာရုံများ
ချောင်းကွေ့ကော်ဖီခြံ

နာမည်အပြည့်အစုံမှာ **ရှမ်းတောင်တန်းကော်ဖီစိုက်ပျိုးရေးခြံ** (Shan Mountain Coffee Estate) ဖြစ်သည်။ မြန်မာနိုင်ငံတွင် ပထမဦးဆုံး ကော်ဖီစိုက်ပျိုးထုတ်လုပ်မှုလုပ်ငန်းဖြစ်သည်။ ၁၉၃၀ ပြည့်နှစ်တွင် စကော့တလန်မှ စကော့လူမျိုး ဂျော့သျှန်း (Mr. George Shand) မှတည်ထောင်ခဲ့သည်။ မြေဧက ၇၀၀ အနက် ဧက ၄၀၀ ပေါ်တွင် အာရေဘီးကားကော်ဖီကို စတင်စိုက်ပျိုးခဲ့သည်။ ၁၉၄၈ တွင် ထိုကော်ဖီခြံကို ဘီတီဘရားသားဦးဘတူမှ ဝယ်ယူခဲ့ပြီးနောက် ချောင်းကွေ့ ကော်ဖီခြံဟု ထင်ရှားခဲ့သည်။ ဦးဘတူသည် ချောင်းကွေ့ကော်ဖီခြံကို အခြေခံ၍ ကော်ဖီမှုန့် ထုတ်လုပ်သည့်လုပ်ငန်းကို တိုးချဲ့နိုင်ခဲ့သည်။

## အကိုးအကား
မြန်မာ့အလင်းသတင်းစာ။ ၉/၁/၂၀၀၅။ နှာ ၁၀။
ရှိမိုဂမိုနတ်ကျောင်း

**ရှိမိုဂမိုနတ်ကျောင်း** (下鴨神社,  Shimogamo-jinja) သည် ဂျပန်နိုင်ငံ၊ ကျိုတိုမြို့၊ ဆခယောရပ်ကွက်တွင် တည်ရှိသည့် ရှင်းတိုးနတ်ကျောင်းတစ်ခုဖြစ်သည်။ နတ်ကျောင်း၏ တရားဝင်အမည်မှာ “ခမိ-မိအိုယနတ်ကျောင်း” (賀茂御祖神社, Kamo-mioya-jinja)ဖြစ်သည်။ ဂျပန်နိုင်ငံတွင် တည်ရှိသည့် ရှေးအကျဆုံးရှင်းတိုးနတ်ကျောင်းများထဲမှ တစ်ခုဖြစ်ပြီး ယူနက်စကိုမှ ကမ္ဘာ့အမွေအနှစ်အဖြစ် သတ်မှတ်ခြင်းလည်း ခံခဲ့ရသည်။ ဤနတ်ကျောင်းသည် ကျိုတိုမြို့၏ ရှေးကျသည့် သမိုင်းဝင်အဆောက်အဦ (၁၇) ခုထဲတွင် ပါဝင်သည်။ ဂျပန်ဘာသာစကားဖြင့် “ခမို-ဂျင်းဂျ” (Kamo-jinja) ဟူသည်မှာ ရှိမိုဂမိုနတ်ကျောင်းနှင့် ခမိဂမိုနတ်ကျောင်းတို့ကို ရည်ညွှန်းသည်။ ရှိမိုဂမိုနတ်ကျောင်းသည် ပို၍ရှေးကျပြီး ခမိဂမိုနတ်ကျောင်းထက် နှစ် ၁၀၀ စောသည်။ ရှိမိုဂမိုကို ကျိုတိုမြို့  (၇၉၄, ဟဲအိအန်ခယော) မြို့တော်မဖြစ်လာခင် ၆ ရာစုတွင် တည်ဆောက်ခဲ့သည်။ ခမိုဂျင်းဂျသည် ကျိုတိုမြို့ကို ရောဂါဆိုးများမှ ကာကွယ်ပေးသည်ဟု ဆိုကြသည်။

## သမိုင်းကြောင်း
## တည်ဆောက်မှု
ကျောင်းတော်ကို ၆၇၈ ခုနှစ် ဘုရင်တင်းမု အုပ်ချုပ်သည့်ကာလတွင် ဆောက်လုပ်ခဲ့သည်။ ဘုရင်ခန်းမုအုပ်ချုပ်သည့်ကာလတွင် မြို့တော်ကို နာရမှ ဟဲအိအန်ခယောသို့ ပြောင်းရွှေ့လိုက်သည့်ကာလတွင် ဤကျောင်းတော်သည် အဓိကကျသည့်အဆောက်အဦတစ်ခု ဖြစ်လာခဲ့သည်။

ရှိမိုဂမိုနတ်ကျောင်းကို ၆ ရာစုတွင် တည်ဆောက်ခဲ့ကြသည်ဟု ယုံကြည်ကြသည်။

## ရုပ်ပုံများ

File:Maples leaves and lantern.jpg|Maple leaves and paper lantern at the shrine
File:Tadasu-no-Mori.jpg|This pathway leads through *Tadasu no Mori* (the "Forest Where Lies are Revealed").
File:Shimogamo 01.jpg|Rōmon
File:Shimogamo Jinja no Torii.jpg|A pair of torii gates, Kawai-jinja
File:Shimogamo Jinja Mitarasi sha2.JPG|Mitarai-sha
File:Bridge at Shimogamo Shrine.jpg|Taikobashi bridge

## ပြင်ပလင့်များ
* 
* Shimogamo Shrine website 

## ကိုးကား
ကဏ္ဍ:ဂျပန်နိုင်ငံရှိ လည်ပတ်စရာနေရာများ
ကဏ္ဍ:ကျိုတိုမြို့ရှိ နတ်ကျောင်းများ
စဉ်းစားခြင်း

အရပ်သုံး ဘာသာစကားအားဖြင့် **စဉ်းစားခြင်း**  (သို့) **တွေးတောခြင်း** () ဟူသည့် စိတ်အစဉ်စု၏ တပိုင်းတပိုင်းတို့ မှာ - ခန္ဓာကိုယ်ပြင်ပမှ လာသော လှုံ့ဆော်ချက်များ၏ သိတွေးအုံ ကို တိုက်ရိုက် (လက်ရှိ) သက်ရောက်မှုကြောင့် မဟုတ်ဘဲ အခြင်းအရာ၊ အခြေအနေများကို သက်ရှိက  သတိကပ်စိတ်နှင့် ပုံဖော်ယူငင်ခြင်းမျိုး ဖြစ်၏။ ဤစဉ်းစားတွေးတောခြင်းအသွင်ကွဲများအဖြစ် တွက်ချက်ခြင်း၊ ပြဿနာ အဖြေရှာခြင်း၊ သုံးသပ်ခြင်း စသည့် စိတ်လုပ်ငန်းများကို တွေ့နိုင်၏။

ကဏ္ဍ:အတွေး
ကဏ္ဍ:အာရုံခံ စနစ်များ
ကဏ္ဍ:ဗဟုသုတ ရင်းမြစ်များ
ကဏ္ဍ:စိတ်ပညာရပ်ဆိုင်ရာ အယူအဆများ
မိုတိုတနခဘူတာ

**မိုတိုတနခဘူတာ** (元田中駅, Mototanaka-eki) သည် ဂျပန်နိုင်ငံ၊ ကျိုတိုစီရင်စု၊ ကျိုတိုမြို့၊ ဆခယောရပ်ကွက်တွင် တည်ရှိသည့် မီးရထားဘူတာတစ်ခု ဖြစ်သည်။

## ပြေးဆွဲသည့် ရထားလိုင်းများ
*အဲအိဇန်လျှပ်စစ်ရထား (အဲအိဒန်း)
**အဲအိဇန်ပင်မလိုင်း

## အနီးအနားရှိ ဘူတာများ
## ကိုးကား
ကဏ္ဍ:ဂျပန်နိုင်ငံရှိ ဘူတာရုံများ
ကျိုတိုမြို့ရှိ ရပ်ကွက်များ

ဂျပန်နိုင်ငံ၊ ကျိုတိုစီရင်စု၊ ကျိုတိုမြို့တွင် ရပ်ကွက် ၁၁ ခု ရှိသည်။

ကျိုတိုမြို့၏ ရပ်ကွက်များသည် အုပ်ချုပ်ရေးလုပ်ငန်းများကို လုပ်ဆောင်ရန်အတွက် ရပ်ကွက်များ ခွဲခြားထားခြင်းမျှသာ ဖြစ်သည်။ ကျိုတိုမြို့၏ တစ်ခုတည်းသော အကြီးအမှု၊ ကောင်စီ၏ အောက်တွင်ပင် တည်ရှိကြသည်။

## ကိုးကား
ကဏ္ဍ:ဂျပန်နိုင်ငံ ပထဝီဝင် ဆောင်းပါးတိုများ
ကဏ္ဍ:ကျိုတိုမြို့
ကဏ္ဍ:ကျိုတိုမြို့ရှိ ရပ်ကွက်များ
အိုးမိယဘူတာ (ကျိုတို)

**အိုးမိယဘူတာ** (大宮駅, Ōmiya Eki) သည် ဂျပန်နိုင်ငံ၊ ကျိုတိုမြို့၊ နခဂယောရပ်ကွက်တွင် တည်ရှိသည့် ဘူတာတစ်ခု ဖြစ်သည်။ ဤဘူတာတွင် ဟန်ခယူးကျိုတိုရထားလိုင်းကို ပြေးဆွဲလျက်ရှိသည်။ ခဲအိဖုခုလျှပ်စစ်ရထားလိုင်း၊ အရရှိယမလိုင်းများပြေးဆွဲလျက်ရှိသည့် ရှိဂျောအိုးမိယဘူတာသည် ဤဘူတာ၏ အနီးအနားတွင်ပင် တည်ရှိသည်။

## ဘူတာပုံစံ
ဘူတာတွင် ပလက်ဖောင်းနှစ်ခု ပါရှိသည်။

## အသုံးပြုမှု
၂၀၁၅ ခုနှစ် ဘဏ္ဍာရေးနှစ် (၂၀၁၅ ခုနှစ်၊ ဧပြီလမှ ၂၀၁၆ ခုနှစ်၊ မတ်လအထိ) ဘူတာကို အသုံးပြုသည့် ခရီးသည်ဦးရေသည် နှစ်ပတ်လည် ၁၁,၅၃၇,၀၀၀ ဦး ရှိခဲ့သည်။ နှစ်အလိုက်အချက်အလက်ကို အောက်ပါဇယားတွင် ကြည့်ရှုနိုင်သည်။

## အနီးအနားရှိ ဘူတာများ
## ပြင်ပလင့်များ
* Ōmiya Station from Hankyu Railway website

## ကိုးကား
ကဏ္ဍ:ဂျပန်နိုင်ငံရှိ ဘူတာရုံများ
ကဏ္ဍ:ကျိုတိုမြို့ရှိ ဘူတာရုံများ
သိမြင်ခြင်း

ဆိုသူက ၁၆၁၉ တွင် ချပြသော **သိမြင်ခြင်း စံသရုပ် (cognitive model)**]]

ထင်လင်းစွာ **သိမြင်တတ်ခြင်း** () ဟူသည်မှာ - "အခြင်းအရာ အချက်အလက် သစ်များကို မှတ်ဉာဏ်အတွင်းသို့ ယူသွင်းခြင်း နှင့် စဉ်းစားတွေးတောမှု၊ ခံစားသိရှိမှု တို့ဖြင့် နားလည်ယူခြင်း စိတ်လုပ်ငန်းများ"ပင် ဖြစ်တော့၏။ လှုံ့ဆော်ချက်များကို ခံစားသိမိခြင်း၊ သတိပေးစိုက်မှု (attention) ထားခြင်း၊ စိတ်ကူးပုံဖော်ခြင်း၊ ဆက်စပ်တွက်ချက်ခြင်း၊ မှတ်ဉာဏ်များ ဖြစ်ပေါ်စေခြင်း၊ ဆင်ခြင်သုံးသပ်ခြင်း၊ တွေးလုံးစီစဉ်ထုတ်ခြင်း၊ စသည့် စိတ်တွေးပိုင်းဆိုင်ရာ လုပ်ငန်းများအားလုံးကို ခြုံငုံ၍ပင် သိမြင်ခြင်း ဟု ညွှန်းဆိုနိုင်၏။

ဆဲလ်အများဖွဲ့ သတ္တဝါများတွင် ကိုယ်တွင်းလျှပ်လှိုင်းစနစ်ရှိလျှင် အနည်းဆုံးအားဖြင့် ၎င်းတို့၏ ကိုယ်နှံ့ဖြန့် နျူထရွန်ဆဲလ်များတွင် ကိုယ်တွင်းလျှပ်လှိုင်းစီးကူးမှုကြောင့်
# ပတ်ဝန်းကျင်မှ (အလင်း၊ အသံကဲ့သို့သော) လှုံ့ဆော်ချက်များနှင့် သက်ရောက်ထိခတ်ခြင်း (sensation) လုပ်ငန်းများနှင့်
# အမှတ်တမဲ့ ရှောင်ရှားမှု၊ ဖမ်းဆီးမှု ကဲ့သို့သော ကိုယ်ထိတုံ့ပြန်ခြင်း (motor) လုပ်ငန်းများ
ဤ၂မျိုး ဆောင်ရွက်နိုင်နေပြီ ဖြစ်လျက်၊ သိမြင်ခြင်း မလိုသေးပေ။
သို့သော် -
* သိရောက်ထိခတ်ခြင်း (sensation) ဖြစ်ပြီးနောက် မြင်ကွင်း၊ အသံစဉ် စသည်တို့ကို သတိ ပေးစိုက်ချက် (attention) နှင့်တကွ ခံစားသိရှိမိခြင်း (Perceptioan)
* အတွေ့အကြုံ၊ အခြင်းအရာများကို မှတ်ဉာဏ်များအဖြစ် သိမ်းဆည်းခြင်း
* မှတ်ဉာဏ်တွင်း အခြင်းအရာ၊ အချက်အလက်များကို ကိုင်တွယ်စဉ်းစားခြင်း (Thinking)
* ခံစားဖွယ် သဘောတရားအချို့ကို ကြုံတွေ့ ခံစားမိခြင်း (Feeling)
စသည့် လုပ်ငန်းများကို လုပ်နိုင်ရန်မှာ အထိုက်အလျောက် လုံလောက်ထွေပြားသော ဗဟို အာရုံကြောစနစ် (Central Nervous System) (နှင့် ဦးနှောက်) တို့ ရှိရန် လိုအပ်၏။ ဤသို့သော နျူရွန်ကွန်ရက်အုံတို့ ရှိသည့် သက်ရှိအမျိုးမျိုး၌ သိမြင်ခြင်း အဆင့်ဆင့် အသွင်သွင် ပေါ်ပေါက်နေမည်ဟု ခန့်မှန်းနိုင်၏။

ထို့နောက် သက်ရှိတဦးချင်း၏ သိမြင်ခြင်းသည်လည်း ၎င်း၏
# ပင်ကိုဗီဇသဘာဝနှင့်
# ပတ်ဝန်းကျင်၏ အချိန်အခါအလျောက် လွှမ်းမိုးခဲ့မှု၊ လွှမ်းမိုးလာမှု အခြေအနေ
ဤ ၂ရပ်လုံးအပေါ် မူတည်၍ ဖြစ်ပျက်ပြောင်းလဲနေနိုင်၏။
ပတ်ဝန်းကျင်၏ လွှမ်းမိုးပုံ ကွဲပြားမှုကြောင့်လည်း တစ်ဦးနှင့်တစ်ဦး၏ သိမြင်ခြင်းမှာလည်း ပါရှိနေသော မှတ်ဉာဏ်နှင့် ခံစားကျင့်တို့ ကွဲပြားနိုင်၏။ သာဓကအားဖြင့် မိုးရွာခြင်းနှင့် ပတ်သက်သည့် အတွေ့အကြုံတို့ သာယာရွှင်နပ်ဖွယ် ဖြစ်ဖူးသလော၊ ဆင်းရဲခံစားဖွယ် ဖြစ်ဖူးသလော မှတ်ဉာဏ်တို့ကို လိုက်၍ လက်ရှိ ထိကြုံခံစားချက်တို့ ကွဲပြားနိုင်သည်။ ထိုသို့ သက်ရောက်ကြုံတွေ့လာသည့် လှုံ့ဆော်ချက်များနှင့် ပတ်သက်၍ မိမိက မည်သို့ တုံ့ပြန်မြဲ ဖြစ်ပုံ အကျင့်တို့ကလည်း နျူရွန်ကွန်ရက်တို့ ချိတ်ဆက်မှုအား အမြဲ-အပြောင်း၊ အပျော့-အပြင်းကို အထိုက်အလိုက် ဆုံးဖြတ်ပေးနေမည် ဖြစ်ကာ ဤသည်မှာ ပင်ကိုဗီဇသဘာဝနှင့် ဆိုင်လှ၏။ ထို့အတူပင် အချက်သစ် သိယူခြင်း (တနည်းအားဖြင့် "သင်ယူခြင်း") အလုပ်၌ သက်ရှိတဦးချင်းအဖို့ သိယူမှတ်မိရန် မည်မျှ လွယ်ကူသည်၊ ခက်ခဲသည်တို့ ကွဲပြားသည်မှာ
# ပင်ကို(ဗီဇ)အားဖြင့် စိတ်ဝင်စားမှု၊
# ပတ်ဝန်းကျင်အားဖြင့် အထိအတွေ့ အကြိမ်ရေများမှု
ဤသည်တို့ကြောင့် ဖြစ်ပေါ်သော တဦးချင်းစီ၏ သိမြင်ခြင်းအသွင်ကွဲမှုများကြောင့် ဖြစ်တော့၏။

## ကိုးကား 
*
ကဏ္ဍ:စိတ်ပိုင်းဆိုင်ရာ လုပ်ငန်းစဉ်များ
ကဏ္ဍ:အသိအမြင် သိပ္ပံ
ကဏ္ဍ:အတွေး
ဆန္ဒ

**ဆန္ဒ** ဟူသည်မှာ အောက်ပါတို့အနက် တစ်ခုခု ဖြစ်နိုင်သည်။

* ဆန္ဒ (ဗုဒ္ဓဘာသာ)
* ပြုအားဆန္ဒ
ပြုအားဆန္ဒ

သတ္တဝါ သက်ရှိတို့၌ ဖြစ်ပေါ်တတ်သော **(ပြုလုပ်ရန်) စိတ်ဆန္ဒ** သို့မဟုတ် **ပြုအားဆန္ဒ** () ဆိုသည်မှာ - တစ်စုံတရာသော လုပ်ငန်းကို မည်မျှ ခက်ခဲမည်-လွယ်ကူမည် သိလျက်နှင့် ပြုလုပ်ရန် သိတွေးအုံအားဖြင့် လိုလားမှု အထိုက်အလျောက် ရှိခြင်းကို ညွှန်း၏။

ကဏ္ဍ:သိတွေးအုံ
ကဏ္ဍ:ဒဿနိကဗေဒ
ကဏ္ဍ:စိတ်
ကဏ္ဍ:စိတ်ပညာ
သတိလွတ်စိတ်

စိတ်သရုပ်ခွဲဗေဒ (Psychoanalysis) စသည့် နယ်ပယ်တို့၏ လေ့လာချက်အရ၊ **မသိစိတ်** (ခေါ်) **သတိလွတ်စိတ်** () ဟူသည်မှာ လူတဦးဦးရှိ သိတွေးအင် (psyche)တခုခု၏ သတိပေးစိုက်မှုဖြင့် စဉ်းစားစစ်ဆေးလျက် မသိနိုင်သော အစိတ်အပိုင်း ဖြစ်၍ သတိကပ်စိတ် (အသိပါ စိတ်) နှင့် မတူချေ။ ဤ **သတိလွတ်စိတ်**၏ တွေးချက်များသည် အာရုံစိုက်မှု (သတိပေးစိုက်မှု)တို့ ပါဝင်ရာ သတိကပ်စိတ်၏ ပြင်ပသဖွယ် ရှိဟန်ပေါက်သော်လည်း၊ သတိကပ်သည့် စဉ်းစားခြင်း ဖြစ်စဉ်များနှင့် သတိကပ်သည့် အတုံ့အမူများ အပေါ် သက်ရောက်တတ်၊ အဆုံးအဖြတ် ဝင်ပေးနေတတ်သည်ဟု ယူဆရ၏။ ဤသတိလွတ်စိတ်အဖြစ် လူ့ဦးနှောက်က လိုချင်တပ်မက်မှု ကဲ့သို့သော ခံစားမိချက်များ၊ မှတ်ဉာဏ်များ၊ ကိုယ်တွင်းသိ လှုပ်ရှားကျွမ်းကျင်မှု (autmatic skill) များ စသည်တို့ကို ဆောင်ရွက်နေကြောင်းကို လက်တွေ့စမ်းသပ်ချက်များက ပြနေ၏။

## အကိုးအကား 
ကဏ္ဍ:သိတွေးအုံ
ကဏ္ဍ:စိတ်
ကဏ္ဍ:စိတ်သရုပ်ခွဲဗေဒ
ကဏ္ဍ:စိတ်ပညာ
ကဏ္ဍ:အာရုံကြောသိပ္ပံ
အသိစိတ်

ဆိုသူက ၁၆၁၉ တွင် ချပြသော **သိတွေးအုံ စံသရုပ် (cognitive model)**]]

**အသိစိတ်** () (သို့) **အသိပါ စိတ်** (ခေါ်) **သတိကပ်စိတ်** () ဟူသည်မှာ အရှင်းဆုံးအားဖြင့်လျှင် စိတ်ပိုင်ရှင်၏ အတွင်း အပြင် ဖြစ်တည်မှုအားလုံးအပေါ် အခြင်းအရာ ဖမ်းသိမှု (awareness) ရှိနေခြင်းဟုလည်း ဆိုကြ၏။ သို့သော် ၎င်း၏ သဘောသရုပ်အကြောင်းကို ဒဿနိကဗေဒ၊ စိုင်းယန့်စ်ရှုထောင့် စသဖြင့် အဘက်ဘက်မှ ခွဲခြမ်းစိတ်ဖြာကြည့်ပုံများ၊ ဖြေရှင်းစဉ်းစားကြည့်ပုံများဖြင့် နှစ်ပေါင်းထောင်ချီ ဆွေးနွေးငြင်းခုံကြဆဲ ဖြစ်နေ၏၊ မည်သည့် အခြင်းအရာတို့ကို ပဓာနထား လေ့လာအပ်သည်ပင် အထင်အမြင်တို့ ကွဲလွဲလျက် ရှိ၏။
* အချို့ ဖြေရှင်းစဉ်းစားပုံများတွင် စိတ်(အစဉ်စု)ဟူသော အရာကြီး တစ်ခုလုံးက ဤ **အသိစိတ် (Consciousness)** ဖြစ်သည် ဟု ယူဆလျက်၊
* စိတ်သရုပ်ခွဲဗေဒ (Psychoanalysis) ရှုထောင့်အရမူ ဤ **သတိကပ်စိတ် (Conscious Mind)** ဟူသည်က လူတဦး သိတွေးအင် (ဆိုက်ခီ)တခု၏ တစ်စိတ်တပိုင်းသဖွယ်၊ သတိပေးစိုက်မှုဖြင့် စဉ်းစားစစ်ဆေး ဆက်လက်သော သိတွေးလုပ်ငန်းများ ဖြစ်နိုင်၏။

## အကိုးအကား 
ကဏ္ဍ:သိတွေးအုံ
ကဏ္ဍ:စိတ်
ကဏ္ဍ:စိတ်သရုပ်ခွဲဗေဒ
ကဏ္ဍ:စိတ်ပညာ
ကဏ္ဍ:အာရုံကြောသိပ္ပံ
ဒြပ်ညိုလုံး

နက္ခတ္တဗေဒသုံး **ဒြပ်ညိုလုံး** () ဆိုသည်မှာ နျူကလီးယား ပေါင်းစည်းမှု ကင်းစင်အောင် ဒြပ်ထုပမာဏ မသေးငယ်သဖြင့် "ဂြိုဟ်"လည်း မမည်သော၊ ၎င်း နျူကလီးယပ်စ် (အက်တမ့်ဗဟိုဆန်)များ ပေါင်းစည်းမှု ဆက်တိုက် ဖြစ်လောက်အောင်လည်း ဒြပ်စုဝေးမိမှု မကြီးမားသဖြင့် "ကြယ်" လည်း မြောက်သော ဂြိုဟ်မမည် ကြယ်မမြောက် များ ဖြစ်လေ၏။

## အကိုးအကား 
ကဏ္ဍ:ခြေချဒြပ်ထုကြီးများ
ကဏ္ဍ:နက္ခတ္တဗေဒ
ကဏ္ဍ:သဘာဝသိပ္ပံ
ဂြိုဟ်စု

လောက(Universe)ကြီး အတွင်းရှိ **ကြယ်ပတ်ဂြိုဟ်စု** (သို့) **ဂြိုဟ်စု** () တစ်ခု ဆိုသည်မှာ ဒြပ်ဆွဲမှု၏ သက်ရောက်စုဝေးပေးမှုကြောင့်
* ကြယ် တစ်လုံး (သို့မဟုတ်) ကြယ်သိုက် တစ်ခုက ဗဟိုသဖွယ် ပါရှိလျက်
* ကြယ်မဟုတ်သော (အက်တမ့်ဗဟိုဆန်ချင်း ဖိပေါင်း စွမ်းအင်ဖြာထွက်မှုဖြင့် တောက်လောင် မနေသော) ဂြိုဟ်အချို့က ၎င်းဗဟိုဒြပ်ထုကြီးကို ဂြိုဟ်ပတ်လမ်းအသီးသီးနှင့် လှည့်ပတ်၍ ပါရှိသော
ကြယ်နှင့် ဂြိုဟ်များ အစုအဝေး တစ်ခုစီကို ညွှန်းဆိုခြင်း ဖြစ်၏။
ယေဘုယျခြုံငုံမိစွာ ဆိုရလျှင်၊ ဤသို့ **ဂြိုဟ်စု** တခုခုအတွင်း၌ လက်ရှိနက္ခတ္တဗေဒအရ "ဂြိုဟ်" မည်သော မြောက်သော အရာများအပြင် ဂြိုဟ်သိမ်များ (dwarf planets)၊ ဂြိုဟ်ရံ ဒြပ်စိုင်များ (natural satellites)၊ ဥက္ကာမျောများ (astroids)၊ ဥက္ကာကြွေများ (meteroids)၊ ကြယ်တံခွန်များ (comets)၊ စသည်တို့လည်း ပါဝင်တတ်ပေ၏။ ၎င်းတို့အပြင် ဗဟိုဒြပ် (အလယ်ရှိ ကြယ်)ကို ပတ်လှည့်နေသည့် ကျောက်၊ ရေခဲ စသည့်ဖြင့် ဒြပ်သားမျိုးစုံသည်လည်း **ကြယ်ပတ်ဂြိုဟ်စု (Planetary System)** တခုတခုစီ၏ အစိတ်အပိုင်းများသဖွယ် ယူဆဖွယ်ရှိ၏။

ဤ လူသားတို့ (မျက်နှာပြင် မြေသားပေါ်ဝယ်) နေထိုင်ရာ ကမ္ဘာဂြိုဟ်နှင့် တကွ အခြားသော ဂြိုဟ် ၇ လုံးက နေဟူသော ကြယ်ကို ဗဟိုပြု လှည့်ပတ်နေသည်ဟု ဆိုနိုင်ပြီး ကျွန်ုပ်တို့ ရှိရာ ဤကြယ်ပတ်ဂြိုဟ်စုကိုမူ "နေအဖွဲ့အစည်း (ခေါ်) နေပတ် ဂြိုဟ်စု" ဟု ကျွန်ုပ်တို့က အမည်ခွဲပေးထားကြ၏။

## အကိုးအကား 
ကဏ္ဍ:နက္ခတ္တဗေဒ
ကဏ္ဍ:ရူပဗေဒ
ကဏ္ဍ:သဘာဝသိပ္ပံ
ခြေချဒြပ်ထု

**နက္ခတ်ဝတ္ထု** (ခေါ်) **အာကာသဇာတ်ကောင်** (ခေါ်) **ခြေချဖွယ် ဒြပ်ထု** (သို့) **ခြေချဒြပ်ထု** (; **astronomical body**; **heavenly body**) ဆိုသည်မှာ - ဤ သက်ရောက်လောက (Observable Universe) အတွင်း၌ သဘာဝအလျောက် စုဖွဲ့ဖြစ်ပေါ်လာသော ဒြပ်စိုင်အရာဝတ္ထု တစ်ခုချင်းကိုလည်းကောင်း၊ ရံဖန်ရံခါ၌ အစုအဝေးကိုလည်းကောင်း ညွှန်းဆိုခြင်း ဖြစ်၏။ ကြယ်များ၊ ဂြိုဟ်မမည် ကြယ်မမြောက်များ၊ ဂြိုဟ်များ၊ ဂြိုဟ်သိမ်ဂြိုဟ်မွှားများ၊ ဤသည်တို့ အားလုံးမှာ **ခြေချဒြပ်ထု**များ အသီးသီး ဖြစ်ကြ၏။

## အကိုးအကား 
ကဏ္ဍ:ခြေချဒြပ်ထုကြီးများ
ကဏ္ဍ:နက္ခတ္တဗေဒ
ကဏ္ဍ:သဘာဝသိပ္ပံ
ကျိုတိုသတင်းအချက်အလက်နည်းပညာကောလိပ်

**ကျိုတိုသတင်းအချက်အလက်နည်းပညာကောလိပ်** (KCGI) သည် ဂျပန်နိုင်ငံ၊ ကျိုတိုမြို့တွင် တည်ရှိသည့် နည်းပညာကောလိပ်တစ်ခု ဖြစ်သည်။ ဤကောလိပ်တွင် အသုံးချနည်းပညာမဟာဘွဲ့ (M. S. IT) ကို ပေးအပ်သည်။ ကျောင်းသည် ဝဘ်အခြေခံစီးပွားရေးနည်းပညာနှင့် ဝဘ်စနစ်များတီထွင်ဖန်တီးခြင်းများကို သင်ကြားပြသပေးလျက်ရှိသည်။ 

## တည်နေရာ
ကောလိပ်၏ ပင်မကျောင်းသည် ကျိုတိုဘူတာအနီးရှိ ကျိုတိုကွန်ပျူတာအကယ်ဒမီ ဖြစ်သည်။ ကွန်ပျူတာဂရပ်ဖစ်ဌာနသည် ခမိုဂဝကျောင်းဝန်းတွင် တည်ရှိပြီး ကွန်ပျူတာသတင်းအချက်အလက်ဌာနသည် ရခုဟိုခုကျောင်းဝန်းတွင် တည်ရှိသည်။ KCGI သည် ကျိုတိုမြို့၊ ဆခယောရပ်ကွက်ရှိ ဟယခုမန်းဘန်းအဆောက်အဦတွင် တည်ရှိသည်။ KCG group တွင်လည်း ကျိုတိုဂျပန်ဘာသာစကားလေ့ကျင့်ရေးစင်တာ (KJLTC) တည်ရှိသည်။

KCG သည် နယူးယောက်မြို့နှင့် ဘေဂျင်းမြို့တွင်လည်း ကျောင်းများ တည်ရှိသည်။ ၂၀၀၂ ခုနှစ်တွင် တရုတ်နိုင်ငံ ပါလီမန်စာကြည့်တိုက်တွင် ရုံခန်းဖွင့်လှစ်ခဲ့သည်။ တရုတ်နိုင်ငံရှိ အိုင်တီဆိုင်ရာပညာရေးများကို ထောက်ပံ့ရန်နှင့် တရုတ်နိုင်ငံရှိ တက္ကသိုလ်များအား ပညာရေးဆိုင်ရာအခြေခံစနစ်များ ထောက်ပံ့ပေးရန် ဆောင်ရွက်လျက်ရှိသည်။ ၂၀၀၀ ခုနှစ်တွင် KCG သည် နယူးယောက်မြို့ရှိ World Trade Center တွင် ရုံးခန်းဖွင့်လှစ်ခဲ့သည်။ စက်တင်ဘာလ ၁၁ ရက်နေ့ တိုက်ခိုက်ခံရပြီးနောက်တွင် ရုံးခန်းကို Rockefeller Center သို့ ပြောင်းရွှေ့ခဲ့ပြီး ၂၀၀၄ ခုနှစ်တွင် ဖွင့်လှစ်ခဲ့သည်။

## သမိုင်းကြောင်း
ကျိုတိုသတင်းအချက်အလက်နည်းပညာကောလိပ် (KCGI) ကို ၂၀၀၄ ခုနှစ်တွင် ဖွင့်လှစ်ခဲ့သည်။ ကျိုတိုကွန်ပျူတာအကယ်ဒမီ (KCG)၏ အစိတ်အပိုင်းတစ်ခုအဖြစ် တည်ရှိသည့် ကျောင်းဖြစ်သည်။  (KCG) ကို ၁၉၆၃ ခုနှစ်တွင် ခဆုခိုနှင့် ရှိဂဲအိုဟဆဲဂဝတို့က တည်ထောင်ခဲ့သည်။

KCG ၏ အဓိကအရေးအပါဆုံးပုဂ္ဂိုလ်မှာ ယခုဆိုဟဆဲဂဝ ဖြစ်သည်။ သူမသည် ကျိုတိုတက္ကသိုလ်မှ ရူပနက္ခတ္တဗေဒဘာသာရပ်ဖြစ် ဒေါက်တာဘွဲ့ကို ရရှိခဲ့သည့် ပထမဆုံးသောအမျိုးသမီးလည်း ဖြစ်သည်။ ယဆုခိုဟဆဲဂဝနှင့် ရှိဂဲအိုဟဆဲဂဝ (၁၉၈၆ တွင် သေဆုံး) တို့သည် IBM 709/7090 ကို လေ့လာရေးအစုအဖွဲ့တစ်ခုကို တည်ထောင်ခဲ့သည်။ ၁၉၆၃ ခုနှစ်တွင် ကျိုတိုတက္ကသိုလ်တွင် ငယ်ရွယ်သည့်ကျောင်းသားကျောင်းသူအဖွဲ့ဝင်များဖြစ်သည့် ဘွဲ့ရကျောင်းသားများနှင့် သုတေသနပြုသူများကို သင်ကြားပြသပေးခဲ့သည်။ ၎င်းတို့၏ လုပ်ဆောင်မှုများကို "Fortran Research Seminar" ဟု ခေါ်ဆိုခဲ့ကြပြီး ကွန်ပျူတာပရိုဂရမ်းမင်းဘာသာရပ်တစ်ခုဖြစ်သည့် Fortran ၏ အသုံးချမှုများအကြောင်းကို သင်ပေးခဲ့သည်။ နောက်ပိုင်းတွင် ထိုလုပ်ဆောင်မှုများကို "Kyoto Software Research Seminar" ဟု အမည်ပြောင်းလဲခဲ့ပြန်သည်။ ၁၉၆၉ ခုနှစ်တွင် “ကျိုတိုကွန်ပျူတာအကယ်ဒမီ” (KCG) ဟူသည့် အမည်သို့ ပြောင်းလဲခဲ့သည်။

Kyoto Software Research Seminar တွင် ပြင်ပမှ လာရောက်တက်ရောက်ကြသည့် အဖွဲ့ဝင်အရေအတွက်သည် များပြားလာခဲ့သည်။ ၁၉၆၀ ခုနှစ်များနောက်ပိုင်းတွင် ဂျပန်နိုင်ငံတွင် ထုတ်လုပ်သည့်ကျွန်ပျူတာအရေအတွက်သည်လည်း များပြားလာခဲ့သည်။ "HITAC-10" ကဲ့သို့သော ကွန်ပျူတာများ ဖြစ်သည်။ ၎င်းကွန်ပျူတာများကို အသုံးပြုကာ ပရိုဂရမ်းမင်းသင်တန်းများကို လုပ်ဆောင်လာနိုင်ခဲ့ကာ ကျောင်းသားအရေအတွက်လည်း တိုးပွားလာခဲ့သည်။ နောက်ပိုင်းတွင် KCG သည် medium-scale ကွန်ပျူတာဖြစ်သည့် တိုရှီဘာ၏ TOSBAC3400 ကျွန်ပျူတာ၊ IBM ၏ main frame ကွန်ပျူတာများဖြစ်သည့် IBM 370, 4341, 3031 နှင့် large-scale ကွန်ပျူတာများဖြစ်သည့် UNIVAC 1100 နှင့် 1106 တို့ကို အသုံးပြုလာနိုင်ခဲ့သည်။

၁၉၈၃ ခုနှစ်တွင် တစ်ကိုယ်ရေသုံးကွန်ပျူတာများ အသုံးပြလာနိုင်သည့်အခါတွင် ကျောင်းသားများကို အခမဲ့ငှားရမ်းသည့်အစီအစဉ်ကို စတင်ခဲ့သည်။

## ပြင်ပလင့်များ
* KCGI  College website in Japanese.
* KCGI College website in English

## ကိုးကား
ကဏ္ဍ:ဂျပန်နိုင်ငံရှိ တက္ကသိုလ်နှင့် ကောလိပ်များ
အတုံ့အမူ

**တုံ့ပြန်ကျင့် အပြုအမူ** (သို့) **အတုံ့အမူ** (; **behaviour**) ဆိုသည်မှာ - သက်ရှိ သတ္တဝါ တဦးဦး တကောင်ကောင်က ဖြစ်စေ၊ သက်မဲ့အစုအဝေး တခုခုက ဖြစ်စေ၊ လူလုပ် ကွန်ပျူတာဉာဏ် တခုခုက ဖြစ်စေ ၎င်းတည်ရှိရာ ပတ်ဝန်းကျင်အတွင်း
* ပြုလုပ်လိုက်သမျှ သို့မဟုတ်
* (ကြုံလျှင်ကြုံတိုင်း) ထပ်မံထပ်မံ ကျင့်မူတတ်သမျှတို့ကို
ခြုံငုံညွှန်းဆိုခြင်း ဖြစ်၏။
* ကိုယ်ထည် (သို့) အစုအဝေး၏ အတွင်းမှ ဖြစ်စေ၊ အပြင်မှ ဖြစ်စေ လာသော
* ပတ်ဝန်းကျင်မှ ဖြစ်စေ၊ မိမိကိုယ်တိုင် တွေးယူ၍ ဖြစ်စေ လာသော၊
* သိစိတ်မှ ဖြစ်စေ၊ မသိစိတ်မှ ဖြစ်စေ လာသော၊
လှုံ့ဆော်ချက် အမျိုးမျိုးအလိုက် သက်ရှိ (သို့) ဇာတ်ကောင်က တွက်ချက်၍ တုံ့ပြန်ကျင့် ဖြစ်လာသည်တို့က ထိုဇာတ်ကောင်၏ **အတုံ့အမူများ (behaviors)** ပင် ဖြစ်တော့၏။

## အကိုးအကား 
ကဏ္ဍ:ဇီဝဗေဒ
ကဏ္ဍ:စိတ်ပညာ
ကဏ္ဍ:သိတွေးအုံ စိုင်းယန့်စ်
အုဇုမဆဘူတာ

**အုဇုမဆဘူတာ** (太秦駅, Uzumasa-eki) သည် ဂျပန်နိုင်ငံ၊ ကျိုတိုမြို့၊ အုခယောရပ်ကွက်တွင် တည်ရှိသည့် မီးရထားဘူတာတစ်ခု ဖြစ်သည်။ West Japan Railway Company (JR West) က စီမံခန့်ခွဲလျက်ရှိသည်။

## ရထားလိုင်းများ
အုဇုမဆဘူတာသည် ဆန်းအင်းလိုင်း၏ အစိတ်အပိုင်းတစ်ခုဖြစ်သည့် ဆဂနိုလိုင်းကို ဆောင်ရွက်လျှက်ရှိသည်။

## ဘူတာပုံစံ
ဘူတာတွင် ပလက်ဖောင်းနှစ်ခုပါဝင်သည်။ ရထားလမ်းကြောင်းအမှတ် (၁) သည် ကျိုတိုမြို့တွင် ပြေးဆွဲသည့်ရထားများအသုံးပြုပြိး ရထားလမ်းကြောင်းအမှတ် (၂) သည် ခမဲအိုခနှင့် ဆိုနိုဘဲဘူတာများသို့ ပြေးဆွဲသည့် ရထားများအသုံးပြုကြသည်။

### ပလက်ဖောင်းများ
## သမိုင်းကြောင်း
အုဇုမဆဘူတာကို ၁၉၈၉ ခုနှစ်၊ မတ်လ ၁၁ ရက်နေ့တွင် ဖွင့်လှစ်ခဲ့သည်။ ၂၀၁၈ ခုနှစ်၊ မတ်လတွင် ဘူတာအမှတ်သတ်မှတ်ခဲ့ပြီး JR-E07 ဖြစ်သည်။

## ရုပ်ပုံများ

File:1734 Kyoto Uzumasa Station 20100714.jpg|The platforms viewed from above in July 2010

## အနီးဝန်းကျင်နေရာများ
*Katabiranotsuji Station (Randen)
*Toei Kyoto Studio Park

## ကိုးကား
ကဏ္ဍ:ဂျပန်နိုင်ငံရှိ ဘူတာရုံများ
ကဏ္ဍ:ကျိုတိုမြို့ရှိ ဘူတာရုံများ
ယောရှိဒအဆောင်၊ ကျိုတိုတက္ကသိုလ်

**ယောရှိဒအဆောင်** (吉田寮, Yoshidaryō) သည် ဂျပန်နိုင်ငံ၊ ကျိုတိုမြို့၊ ကျိုတိုတက္ကသိုလ်ရှိ ယောရှိဒကျောင်းဝန်းတွင် တည်ရှိသည့် ကျောင်းသားအဆောင်တစ်ခုဖြစ်သည်။ ၁၉၁၃ ခုနှစ်တွင် တည်ဆောက်ခဲ့ပြီး ဂျပန်နိုင်ငံရှိ ရှေးအကျဆုံးအဆောင်ဖြစ်ပြီး လက်ရှိအချိန်အထိလဲ အသုံးပြုနေဆဲ ဖြစ်သည်။ ၎င်းသည် ထမင်းစားခန်းနှင့် ဆက်စပ်နေပြီး ထိုထမင်းစားခန်းကို ၁၈၈၉ တွင် တည်ဆောက်ခဲ့ကာ ကျိုတိုမြို့ရှိ တက္ကသိုလ်များထဲတွင် ရှေးအကျဆုံးအဆောက်အဦ ဖြစ်သည်။

## သမိုင်းကြောင်း
## ယောရှိဒအဆောင်ပွဲတော်
ယောရှိဒအဆောင်ပွဲတော်သည် ကျိုတိုတက္ကသိုလ်ရှိ ပွဲတော်များထဲတွင် အကြီးဆုံးပွဲတော်တစ်ခု ဖြစ်သည်။ နှစ်စဉ် မေလတွင် ကျင်းပပြီး ပြင်ပမှ ပါဝင်ဆင်နွှဲမှုများကိုလည်း ခွင့်ပြုထားသည်။ ပွဲတော်တွင် ခမိုမြစ်တစ်လျှောက် အပြေးပြိုင်ပွဲပါဝင်သည်။ အပြေးပြိုင်ပွဲတွင် ပါဝင်ဆင်နွှဲသူများသည် ဆန်းဇယောတံတားမှ ဒဲမချိယနဂိအထိ ခမိုမြစ်တစ်လျှောက် ပြေးခဲ့ခြင်း ဖြစ်သည်။

## အခန်းများ
ယောရှိဒအဆောင်တွင် ဂျပန်ပုံစံအခန်းပေါင်း ၁၂၀ ပါဝင်သည်။ အခန်းများတွင် မီးဖိုချောင်၊ ရေချိုးခန်း၊ ရေပန်း၊ အဝတ်လျှော်ခန်းများနှင့် အထွေထွေအခန်းနှင့် ဟင်းသီးဟင်းရွက်စိုက်ခင်း စသည်တို့ ပါဝင်သည်။

## ကိုးကား
ကဏ္ဍ:ဂျပန်နိုင်ငံရှိ တက္ကသိုလ်နှင့် ကောလိပ်များ
တဒဆုနိုမိုရိ

**တဒဆုနိုမိုရိ** (糺の森) သည် ဂျပန်နိုင်ငံ၊ ကျိုတိုမြို့၊ ဆခယောရပ်ကွက်တွင် တည်ရှိသည့် တောအုပ်တစ်ခု ဖြစ်သည်။ ၎င်းတောအုပ်တွင် ခမိုမိအိုယနတ်ကျောင်း တည်ရှိသည်။ တောအုပ်တွင် ဂျပန်ဘာသာစကားဖြင့် “ခမိုဂျင်းဂျ” ဟု သိကြသည့် ရှင်းတိုးနတ်ကျောင်း တည်ရှိသည်။ ၎င်းနတ်ကျောင်းသည် ခမိုမြစ်ကမ်းအနီးနှင့် တခနိုမြစ်၏ မြောက်ဘက်တွင် တည်ရှိသည်။ ခမိုဂျင်းဂျ ဟူသည်မှာ “ရှိမိုဂမိုနတ်ကျောင်း” နှင့် “ခမိဂမိနတ်ကျောင်း” နှစ်ခုကို ရည်ညွှန်းခေါ်ဆိုခြင်း ဖြစ်သည်။

တောအုပ်သည် ခမိုမြစ်နှင့် တခနိုမြစ်တို့ ပေါင်းဆုံရာတွင် တည်ရှိသည်။ တောအုပ်သည် ၁၂.၄ ဟက်တာ (သို့မဟုတ်) ၁၂၄,၅၀၀ စတုရန်းမီတာ ကျယ်ဝန်းသည်။
## ကမ္ဘာ့အမွေအနှစ်
၁၉၈၃ ခုနှစ်တွင် တဒဆုနိုမိုရိကို နိုင်ငံတော်၏ သမိုင်းဝင်နေရာတစ်ခုအဖြစ် သတ်မှတ်ခဲ့ပြီး ဂေဟဆိုင်ရာထိန်းသိမ်းမှုများကို ကာကွယ်ခဲ့သည်။ ၁၉၉၄ ခုနှစ်တွင် တဒဆုနိုမိုရိသည် ရှိမိုဂမိုနတ်ကျောင်း၏ ကျောင်းဝန်းတစ်ခုလုံးသည် ဤတောအုပ်တွင် တည်ရှိနေသည့်အတွက် ကမ္ဘာ့အမွေအနှစ်နေရာ အဖြစ် ယူနက်စကိုက သတ်မှတ်ခဲ့သည်။

## ပြင်ပလင့်များ
*Shimogamo Shrine website

## ကိုးကား
ကဏ္ဍ:ဂျပန်နိုင်ငံရှိ လည်ပတ်စရာနေရာများ
ခံစားချက်

လူသားတို့၌ ဖြစ်ပေါ်တတ်သော **ခံစားမှုအသွင်** (သို့) **ခံစားချက်** () များ ဟူသည်မှာ -
* စဉ်းစားခြင်း၊ လိုက်လံခံစားမိခြင်း စသည့် သိတွေးအုံလုပ်ငန်းများကြောင့် ဖြစ်ပေါ်တတ်သော၊
* သာယာရွှင်နပ်မှု (pleasure) သို့မဟုတ် ဆင်းရဲခံစားမှု (displeasure) တို့ အထိုက်အလျောက် ပါဝင်တတ်သော၊
သက်ရှိ၏ စိတ် နှင့် (မျက်နှာ၊ နှလုံး စသော) ကိုယ်ထည်တို့နှင့် ထိကြုံခံစားမိဖွယ် ဖြစ်စဉ်များ၊ ဖြစ်နေကျ အသွင်များကို ညွှန်းဆို၏။ ဤ **ခံစားချက် (emotion)** အသွင်ကွဲတို့အတွက် စိုင်းယန့်စ်ကျနလှသော အဓိပ္ပါယ်သတ်မှတ်ချက် ဟူ၍မူ မရှိသေးပါ။

## ခံစားချက်(ခံစားသွင်) အမျိုးမျိုး 
အကြမ်းဖျင်းအားဖြင့် စာရင်းပြုစုထားခြင်း။
* ပျော်ရွှင်မှု
* ကျေနပ်ကြည်နူးမှု
* စိတ်လှုပ်ရှား မြူးထူးမှု (excitement)
* စိတ်လှုပ်ရှား ပူပန်မှု (being nervous)
* ကြောက်ရွံ့မှု (ဒေါသ အသွင်ကွဲ)
* ဝမ်းနည်းမှု။ စိတ်ညစ်မှု (ဒေါသ အသွင်ကွဲ)
* အမျက်ထွက်မှု။ ထိခိုက်ရန်လိုမှု။ (ဒေါသ အသွင်ကွဲ။ "ဤသည်ကိုမှ ဒေါသ ခေါ်သည်"ဟု ပါဠိအနက်များကို အမှတ်မှားဖွယ် ရှိတတ်၏။)
* ရှက်ရွံ့မှု
* မနာလိုမှု
* ဝန်တိုမှု
* သနားကြင်နာမှု
* အားကျမှု
* ဂုဏ်ယူအားရမှု

## အကိုးအကား 
ကဏ္ဍ:သိတွေးအုံ လုပ်ငန်းများ
ကဏ္ဍ:စိတ်
ကဏ္ဍ:စိတ်ပညာ
ကဏ္ဍ:အာရုံကြောသိပ္ပံ
စိန့်အက်ဂနက်ကျောင်းတော်

**စိန့်အက်ဂနက်ကျောင်းတော်** သည် ဂျပန်နိုင်ငံ၊ ကျိုတိုမြို့တွင် တည်ရှိသည့် ခရစ်ယာန်ကျောင်းတော်တစ်ခု ဖြစ်သည်။
## သမိုင်းကြောင်း
ကျောင်းတော်ကို ၁၈၉၈ ခုနှစ်တွင် ဟဲအိအန်အမျိုးသမီးတက္ကသိုလ်ကျောင်းဝင်းတွင် ဘာသာရေးကျောင်းတော်အဖြစ် တည်ဆောက်ခဲ့သည်။ နောက်ပိုင်း ၁၉၂၃ ခုနှစ်တွင် ကျောင်းတော်၏ အမည်ကို စိန့်အက်ဂနက်ကျောင်းတော်ဟု အမည်ပြောင်းလဲခဲ့သည်။

အနီရောင်အုတ်များ၊ ရှေးခေတ်ဥရောပပုံစံကျောင်းတော်ကို ဒီဇိုင်းရေးဆွဲခဲ့သူမှာ အမေရိကန်လူမျိုးဗိသုကာပညာရှင် James McDonald Gardiner ဖြစ်သည်။ ဤကျောင်းတော်သည် ကျိုတိုမြို့တွင် တည်ရှိသည့် ရှေးအကျဆုံးချတ်ကျောင်းများထဲတွင် ပါဝင်ပြီး ၁၉၈၅ ခုနှစ်တွင် ကျိုတိုမြို့ရှိ ယဉ်ကျေးမှုအမွေအနှစ်အဆောက်အဦအဖြစ် သတ်မှတ်ခဲ့သည်။

## ပြင်ပလင့်များ
* St. Agnes Anglican International Church of Kyoto
* NSKK St. Agnes Cathedral, Kyoto
* Heian Women's University

## ကိုးကား
ကဏ္ဍ:ဂျပန်နိုင်ငံရှိ ချတ်ကျောင်းများ
အလင်းဝန်းကတော့ချွန်

(သို့) တိုင်းကြောင်း ၂ခုက နေရာ(ရပ်ဝန်း) သဘောကို (2D space အဖြစ်) ကိုယ်စားပြု၍၊ ထောင်လိုက် စံတိုင် (သို့) တိုင်းကြောင်းက အချိန်ကုန်ဆုံးမှု t ကို ပြထားပြီး၊ ကန်တော့ချွန်ပုံ (ဤတွင် အရောင်နှင့်) ပေါ်နေသည့် မျက်နှာပြင်မှာ **သက်ရောက်ဝန်း (light cone)** ဖြစ်၏။ အထက်သို့ (t တန်ဖိုး အပေါင်းဘက်) ကျယ်တက်သည့် ကန်တော့ဝန်းပိုင်းမှာ '''*အနာဂတ်သို့* သက်ရောက်ဝန်း**၊ အောက်သို့ (t တန်ဖိုး အနုတ်ဘက်) ကျယ်ဆင်းသည့် ကန်တော့ဝန်းပိုင်းမှာ ***အတိတ်မှ* သက်ရောက်ဝန်း** ဖြစ်၏။]]

ထူးရှား နှိုင်းရသီအိုရီ (Special Relativity Theory) မှ ပါရှိသော၊ အမှတ်တစ်မှတ်ချင်းစီအဖို့ **အလင်း ကန်တော့ချွန်** (ခေါ်) **သက်ရောက်ဝန်း** a (; **null cone'*) ဟူသည်မှာ -
* ထိုအမှတ် (ထိုအထိုက် ထိုနေရာ) မှ *အလင်းများ သို့မဟုတ် အလင်းအလျင်နှင့် သွားမည့် အရာများ အဝေးတည့်တည့်သို့ ဖြာထွက်သော်၊ ဖြစ်အင်ထုတလျှောက် ၎င်းတို့ ရွေ့လျားတည်ရှိသွားမည့် ဖြစ်စဉ်ပြမျဉ်း (worldline)များ'' ကို အချိန်+နေရာ စံတိုင်တပ် ဆွဲပုံ၌ ကန်တော့ချွန်ပုံနှင့် ဖော်ပြနိုင်သည့် (အသုံးပြုတိုင်းကြောင်း အရေအတွက်အလျောက်) မျဉ်း (သို့) မျက်နှာပြင် (သို့) ထုထည် စသည်တို့ ဖြစ်ကာ၊
* နှိုင်းရသီအိုရီအရ **သက်ရောက်ဖြစ်ပျက်မှု (causality) ချိတ်ဆက်နိုင်သမျှသော တည်နေရာများနှင့် အချိန်အခိုက်များကို ဘောင်ခတ်ငုံမိထားသည့် အဝန်းခတ်ဘောင်** ဖြစ်လေ၏။

သို့ဖြင့် ထောင့်သန့် နှိုင်းပုံကျ မင်ခေါ့ဗ်ရှကီး အချိန်+ရပ်ဝန်း (ဖြစ်အင်ထု) ကို ဆွဲသားသော ဒိုင်ယာဂရမ်ပုံများတွင် မတ်ခြင်းနှင့်လဲခြင်းကြား တည့်တည့်ကျသော ၄၅ ဒီဂရီ မျဉ်းတို့ဖြင့် **သက်ရောက်ဝန်း (light cone)** က ပေါ်ပေါက်ဘောင်ခတ်နေပေမည်။
* သာဓကအားဖြင့် (မိမိအဖို့)အနာဂတ်ပိုင်းရှိ အဖြစ်အပျက်တစ်ခုသော B က မိမိအဖြစ်အပျက်တစ်ခု A ၏ သက်ရောက်ဝန်း ပြင်ပ၌ ရှိအံ့၊ မိမိ၏ ၎င်း A ထံမှ သက်ရောက်မှု အလုံးစုံမှာ (အလင်းအလျင်သာ အမြန်ဆုံး ရှိနိုင်သည့်အလျောက်) ၎င်း B ဟူသော အချိန်နှင့်နေရာ (အဖြစ်အပျက်) ကွက်တိသို့ မရောက်နိုင်ကြောင်း ဆွဲပုံတွင်လည်း ထင်ရှား၍ B အဖြစ်အပျက်၌ မိမိထံမှ အကျိုးသက်ရောက်မှု လုံးဝပါရှိမည်မဟုတ်ဟု ဆိုလို၏။ ၎င်း B ကြုံ ဇာတ်ကောင်၏ သက်ရောက်လောက (Observable Univerese) အတွင်း မိမိ ပါဝင်နေမည်ပင် မဟုတ်ချေ။
* သာဓကအားဖြင့် (မိမိအဖို့)အတိတ်ပိုင်းရှိ အဖြစ်အပျက်တစ်ခုသော B ၏ သက်ရောက်ဝန်း ပြင်ပ၍ မိမိ၏ အဖြစ်အပျက်တစ်ခု A က ရှိအံ့၊ ၎င်းထံမှ သက်ရောက်မှု အလုံးစုံ မိမိထံသို့ ရောက်ရှိမည် မဟုတ်ဟု သိနိုင်၏။ ဤအခါမျိုးတွင် မိမိ၏ သက်ရောက်လောက (Observable Universe) အတွင်း ၎င်း အဖြစ်အပျက် B ပါဝင်နေမည်ပင် မဟုတ်ချေ။

## အကိုးအကား 
ကဏ္ဍ:နှိုင်းရသီအိုရီ
ကဏ္ဍ:နက္ခတ္တ ရူပဗေဒ
ကဏ္ဍ:အလင်း
ဟိုဇုမြစ်

**ဟိုဇုမြစ်** (保津川, Hozugawa) သည် ဂျပန်နိုင်ငံ၊ ကျိုတိုစီရင်စုတွင် တည်ရှိသည့် ခဆွတ်ရမြစ်၏ အစိတ်အပိုင်းတစ်ခု ဖြစ်သည်။ ဤမြစ်သည် ကျိုတိုမြို့ အနောက်မြောက်ဘက်ရှိ ခမဲအိုခမြို့၏ အနီးရှိ တောင်များမှ စတင်ဖြစ်ပေါ်လာလာသည်။ ကျိုတိုမြို့ အနောက်ပိုင်းတွင် ဤမြစ်၏ အမည်သည် ခဆွတ်ရမြစ်ဟု မပြောင်းလဲမီ အရရှိယမနေရာအပိုင်းတွင် မြစ်သည်ကွေ့ကောက်စီးဆင်းလျက်ရှိသည်။

## ရုပ်ပုံများ

Image:Hozuboat1.jpg|မြစ်အတွင်းရှိ လှေ
Image:Jrballe_hozu_river_2007_001.JPG|ရထားပေါ်မှ ရိုက်ကူးထားသည့်ပုံ

## ပြင်ပလင့်များ
* Hozugawa River Boat Ride (Hozugawa Yusen Sightseeing Boat Association)
 (Hozu gorge)

## ကိုးကား
ကဏ္ဍ:ဂျပန်နိုင်ငံရှိ မြစ်များ
နိဂျောရဲတိုက်

**နိဂျောရဲတိုက်** (二条城, Nijō-jō) သည် ဂျပန်နိုင်ငံ၊ ကျိုတိုမြို့တွင် တည်ရှိသည့် မြေပြန့်ရဲတိုက်တစ်ခု ဖြစ်သည်။ ရဲတိုက်ဝန်းတစ်ခုလုံး၏ ဧရိယာသည် ၂၇၅,၀၀၀ စတုရန်းမီတာ (၂၇.၅ ဟက်တာ, ၆၈ ဧက) ကျယ်ဝန်းသည်။ ရဲတိုက်ဝန်းအတွင်းရှိ အဆောက်အဦများသည် ၈၀၀၀ စတုရန်းမီတာ (၈၆,၀၀၀ စတုရန်းပေ) ရှိသည်။ ရဲတိုက်ဝန်းအတွင်း၌ စက်ဝိုင်းပုံစံခံတံတပ်နှစ်ခု၊ နိနိမရုနန်းတော်၊ ဟွန်းမရုနန်းတော်အပျက်အစီးများနှင့် အခြားအခြားသောအဆောက်အဦများနှင့် ဥယျာဉ်များ ပါဝင်သည်။

ဤရဲတိုက်သည် ယူနက်စကိုက ကမ္ဘာ့အမွေအနှစ်နေရာတစ်ခုဖြစ် သတ်မှတ်ခြင်း ခံခဲ့ရသည်။ နိဂျောရဲတိုက်သည် ရှေးဟောင်းကျိုတိုမြို့၏ သမိုင်းဝင်အဆောက်အဦ (၁၇) ခုနှစ်တွင် တစ်ခုအပါအဝင် ဖြစ်သည်။

## သမိုင်းကြောင်း
## ခံတပ်များ
နိဂျောရဲတိုက်တွင် ပတ်ချာလည်ကာရံထားသည့် ခံတံနှစ်ခု ရှိသည်။ တစ်ခုချင်းစီတွင် တံတိုင်းတစ်ခုနှင့် ကျယ်ဝန်းသည့် ကျုံးတစ်ခုစီပါရှိသည်။ အပြင်ဘက်တံတိုင်းတွင် ဂိတ်ပေါက်သုံးခုပါရှိပြီး၊ အတွင်းဘက်တံတိုင်းတွင် နှစ်ခုပါရှိသည်။ အတွင်းဘက်တံတိုင်း၏ အနောက်တောင်ဘက်တွင် ငါးလွှာအမြင့်ရှိသည့် မျှော်စင်ပါရှိပြီး ၎င်းသည် ၁၇၅၀ တွင် မီးရှို့ဖျက်ဆီးခြင်း ခံခဲ့ရသည်။ အတွင်းဘက်တံတိုင်းသည် ဟွန်းမရုနန်းတော် (အတွင်းဘက်နယ်မြေ) ကို ဝန်းရံတည်ရှိပြီး ၎င်းနယ်မြေထဲတွင် ဥယျာဉ်လည်း ပါရှိသည်။ အပြင်ဘက်တံတိုင်း၏ နိနိုမရုနန်းတော် (ဒုတိယနယ်မြေ) တွင် မီးဖိုချောင်၊ အစောင့်အိမ်နှင့် များစွာသော ဥယျာဉ်များ ပါရှိသည်။

## နိနိုမရနန်းတော်
## ဟွန်းမရုနန်းတော်
ဟွန်းမရုနန်းတော် (本丸御殿, Honmaru Goten)  ၏ မျက်နှာပြင်ဧရိယာသည် ၁,၆၀၀ စတုရန်းမီတာ (၁၇,၀၀၀ စတုရန်းပေ) ရှိသည်။ နားနေရန်နေရာ၊ ဧည့်သည်ကြိုဆိုရေးနှင့် ဖျော်ဖြေခန်းများ၊ အဝင်ခန်းမနှင့် မီးဖိုချောင် စသည့် နေရာလေးခုဖြင့် ပါဝင်ဖွဲ့စည်းထားသည်။ ဤနေရာလေးခုကို လူကူးစင်္ကြံလမ်းများဖြင့် ချိတ်ဆက်ထားသည်။ ဤနန်းတော်၏ ဗိသုကာလက်ရာသည် အဲဒိခေတ်နှောင်းပိုင်းကာလ လက်ရာဖြစ်သည်။ နန်းတော်တွင် ခနိုးအဲအိဂခုကဲ့သို့သော အမည်ကျော်ကြားသည့် ပန်းချီဆရာများစွာ၏ လက်ရာများကို ပြသထားသည်။

## ဥယျာဉ်များ
ရဲတိုက်ဧရိယာအတွင်းတွင် ဥယျာဉ်များစွာနှင့် ချယ်ရီပင်နှင့် “အုမဲ” ဆီးသီးပင်များရှိသည့် တောအုပ်ကလေးများ ရှိသည်။ နိနိုမရဥယျာဉ်ကို ရှုခင်းဆိုင်ရာဗိသုကာပညာရှင်နှင့် လက်ဖက်ရည်အဖျော်ဆရာတစ်ဦးဖြစ်သူ ခိုဘိုရိအန်းရှူးက ဒီဇိုင်းဆွဲခဲ့သည်။ နိနိုမရဥယျာဉ်သည် ခံတပ်နှစ်ခု၏ အကြားတွင် တည်ရှိသည်။ ဥယျဉ်တွင် အလယ်တွင် ကျွန်းသုံးခုပါရှိသည့် ကန်ကြီးတစ်ကန်လည်း ရှိသည်။

“ဆဲရူးအန်း” ဟု အမည်ရှိသည့် ဥယျာဉ်သည် နိဂျောရဲတိုက်တွင် များမကြာမီက ပြုလုပ်ထားသည့် လက်ရာတစ်ခု ဖြစ်သည်။ ဤဥယျာဉ်ကို ၁၉၆၅ ခုနှစ်တွင် ရဲတိုက်၏ မြောက်ဘက်ပိုင်းတွင် တည်ဆောက်ခဲ့သည်။ ဤပန်းခြံအတွင် လက်ဖက်ရည်ဆိုင်နှစ်ခုပါရှိပြီး ကျောက်တုံးပေါင်း ၁၀၀၀ ကျော်ကို သေချာကျနစွာ စီရီထားရှိသည်။

## ရုပ်ပုံများ
## ပြင်ပလင့်များ
* Satellite view at Google Maps
* Kyoto Nijo Castle official website(Japanese)
* Japan-Guide.com

## ကိုးကား
ကဏ္ဍ:ဂျပန်နိုင်ငံရှိ လည်ပတ်စရာနေရာများ
ထိကြုံခံစားချက်

အခြေခံ ၆မျိုး]]

သိတွေးအုံ(Cognition)၏ လုပ်ငန်းတရပ် ဖြစ်သော **ထိတွေ့ခံစားချက်** () များ ဟူသည်မှာ ခံစားသိရှိမှုလုပ်ငန်း ဖြစ်ပျက်ပြီးနောက် သိတွေးမှု(စိတ်)ပိုင်ရှင် သက်ရှိ၏ ကိုယ်ပိုင် မှတ်ဉာဏ်များ၊ ခံစားပုံစောင်းပေးမှု သဘာဝအခံများ၊ လက်တလော စိတ်အခြေအနေ တို့အလိုက် "(သက်ရှိတဦးချင်း၌) ကိုယ်တွင်း ကြုံတွေ့ခံစားရမှု တမျိုး" ဖြစ်၍ "တဦးချင်းအပေါ် မူတည်သည်၊ တန်ဖိုးဖြတ်မှု အခံများ ပါဝင်လွှမ်းမိုးသည်၊ ပြင်ပ လှုံ့ဆော်ချက်များ အခင်းအကျင်းနှင့်လည်း လွတ်ချော်စွာ ဖြစ်ပေါ်နိုင်သေးသည်" ဟူ၏။ ဤ **"(ထိုကြုံ)ခံစားချက်"** သို့မဟုတ် **"(ထိကြုံ)ခံစားမှု"** ဟူသော အသုံးအနှုန်း ဖြင့် "စိတ်ခံစားသွင် (emotion) အမျိုးမျိုးကို သတိကပ်စိတ်ဖြင့် သက်ရှိက ခံစားမိခြင်း အခြေအနေ"ကို ဆိုလိုကြ၏။

## အကိုးအကား 
ကဏ္ဍ:သိတွေးအုံ လုပ်ငန်းများ
ကဏ္ဍ:စိတ်
ကဏ္ဍ:စိတ်ပညာ
ကဏ္ဍ:အာရုံကြောသိပ္ပံ
နမိခဝဘူတာ

**နမိခဝဘူတာ** (並河駅, Namikawa-eki)  သည် ဂျပန်နိုင်ငံ၊ ကျိုတိုစီရင်စု၊ ခမဲအိုခမြို့တွင် တည်ရှိသည့် ဘူတာတစ်ခု ဖြစ်သည်။ ဤဘူတာကို West Japan Railway Company (JR West) ကစီမံခန့်ခွဲလျက်ရှိသည်။

## ရထားလိုင်းများ
နမိခဝဘူတာသည် ဆန်းအင်းလိုင်း (ဆဂနိုလိုင်း) ပေါ်တွင် တည်ရှိသည့် ဘူတာတစ်ခုဖြစ်သည်။ ခရီးဆုံးဘူတာဖြစ်သည့် ကျိုတိုဘူတာမှ ၂၃.၄ ကီလိုမီတာ (၁၄.၅ မိုင်) အကွာတွင် တည်ရှိသည်။

## ဘူတာပုံစံများ
ဘူတာတွင် မျက်နှာချင်းဆိုင် ပလက်ဖောင်းနှစ်ခု ပါဝင်သည်။ ဘူတာရုံအဆောက်အဦနှင့် ပလက်ဖောင်းများကို တံတားဖြင့် ဆက်သွယ်ထားသည်။ ဘူတာရုံတွင် “မိဒိုရိနော့မဒိုဂုချိ” လက်မှတ်အရောင်းဌာနလည်း ရှိသည်။

### ပလက်ဖောင်းများ
## သမိုင်းကြောင်းများ
နမိခဝဘူတာကို ၁၉၃၅ ခုနှစ်၊ ဇူလိုင်လ ၂၀ ရက်နေ့တွင် ဖွင့်လှစ်ခဲ့သည်။ ၁၉၈၇ ခုနှစ်၊ ဧပြီလ ၁ ရက်နေ့တွင် ဂျပန်နိုင်ငံအမျိုးသားရထားလိုင်း (JNR) သည် ရထားလမ်းလုပ်ငန်းများကို ပုဂ္ဂလိကသို့ လွှဲပြောင်းပေးလိုက်သဖြင့် ဤဘူတာသည် West Japan Railway Company ၏ ထိန်းချုပ်မှုအောက်တွင် ရှိခဲ့သည်။ မူလဘူတာရုံအဆောက်အဦကို ၁၉၈၉ တွင် မူလတည်နေရာမှ မြောက်ဘက် ၁၂၀ မီတာ (၃၉၀ ပေ) သို့ ပြောင်းရွှေ့ပြီး လက်ရှိဘူတာရုံအဆောက်အဦကို တည်ဆောက်ခဲ့သည်။

ဘူတာအမှတ် သတ်မှတ်ခြင်းကို ၂၀၁၈ ခုနှစ်၊ မတ်လတွင် လုပ်ဆောင်ခဲ့ပြီး ဘူတာအမှတ် JR-E12 ဖြစ်သည်။

## ခရီးသည်အချက်အလက်
၂၀၁၉ ခုနှစ်တွင် ဘူတာကို နေ့စဉ်အသုံးပြုသည့် ခရီးသည်အရေအတွက်သည် ပျမ်းမျှ ၃၂၅၇ ဦး ရှိခဲ့သည်။

## အနီးဝန်းကျင်နေရာ
* ခမဲအိုခမြူနီစီပယ်တိုင်းဆဲအထက်တန်းကျောင်း
* ခမဲအိုခမြို့၊ အိုအိမူလတန်းကျောင်း

## ပြင်ပလင့်များ
* Station Official Site

## ကိုးကား
ကဏ္ဍ:ဂျပန်နိုင်ငံရှိ ဘူတာရုံများ
အလိုက်ပြောင်းနှုန်း တွက်ထုတ်ခြင်း

သင်္ချာ၏ ကဲလ်ကူးလပ်စ် (ခေါ်) ပြောင်းလဲမှုလေ့လာခြင်း ကဏ္ဍတွင် မှီခိုဖြစ်ပေါ်မှု (ဖှန်ရှင်) တခုခုအပေါ် သက်ရောက်တွက်ချက်ရသည့် သင်္ချာလုပ်ဆောင်ချက် တစ်ခုဖြစ်သော **ဒစ်ဖှရန်ရှီယေးရှင်** (သို့) **ရှိတ်ခြင်း** (ခေါ်) **အလိုက်ပြောင်းနှုန်း တွက်ထုတ်ခြင်း** () ဟူသည်မှာ တိုင်းကြောင်း သို့မဟုတ် တိုင်းဖွယ် အခြင်းအရာ တန်ဖိုးတခုခုကို (အမှီခိုခံ ပြောင်းလဲကိန်း သဖွယ်) မှီခိုပြောင်းနေမည့် အလိုက် ပြောင်းလဲနှုန်း (derivative) ကို တွက်ထုတ်ခြင်းပင် ဖြစ်၏။

အဆိုပါ မှီခိုဖြစ်ပေါ်မှု (ဖှန်ရှင်) က f(x) ဖြစ်သည် ဆိုအံ၊ ၎င်း၏ xတန်ဖိုးအလိုက် ပြောင်းလဲနှုန်းကို ဤသို့ သင်္ချာဇာစ်မြစ်အားဖြင့် ဤသို့ တွက်ထုတ်ရာ၏။
 \frac{d}{dx} f(x) = \lim_{\delta x \to 0} \frac{f(x+\delta x)-f(x)}{\delta x} 
 \frac{d}{dx} f(x) = \lim_{\delta x \to 0} \frac{f(x+\delta x)-f(x-\delta x)}{2\delta x} 
အထက်ပါ ၂နည်းမှာ သင်္ချာသဘောချင်း ထပ်တူနှင်နှင်သာ ဖြစ်၍၊ မိမိတွက်ချက်လိုရာ ပုစ္ဆာအလိုက် အသုံးဝင်သည့် အခင်းအကျင်းကို ရွေးယူတွက်တတ်ကြ၏။

## အသုံးပြုပုံ သာဓက 
သာဓကအားဖြင့်၊ ရူပဗေဒတွင် ရွေ့လျားနှုန်း (အလျင်) v သို့မဟုတ် u ဟူသည်မှာ တည်နေရာ (position) ၏ "အချိန်နှင့်အလိုက် ပြောင်းလဲနှုန်း (derivative with respective to time)" \frac{dx}{dt} ပင် ဖြစ်လေ၏။

ကဏ္ဍ:ကဲလ်ကူးလပ်စ်
ကဏ္ဍ:သင်္ချာ
အရွေ့

ရူပဗေဒသုံး ဗှတ္တာတစ်ခု ဖြစ်သည့် **ရွေ့လျားချက်** (သို့) **အရွေ့** () \Delta \mathbf{x} ဟူသည်မှာ တည်နေရာ ဗှတ္တာ (positon vector) \mathbf{x} ၂ခု၏ ခြားနားချက်၊ နုတ်လဒ် ဖြစ်၏။
 \Delta \mathbf{x} = \mathbf{x}_f - \mathbf{x}_i 
ဤ **အရွေ့ဗှတ္တာ (displacement vector)** ၏ ပမာဏရင်းသီးသန့်မှာ အကွာအဝေး (distance) ဟူသည့် ပမာဏချည်း အခြင်းအရာ (စကေလာ တိုင်းဖွယ်) ဖြစ်တော့၏။
သို့ဖြင့် ကမ္ဘာသုံး စံယူနစ်မှာ မီတာ ဖြစ်၏။

## ကိုးကား 
ကဏ္ဍ:ရွေ့လျားမှု
ကဏ္ဍ:ရူပဗေဒ
ကဏ္ဍ:အလျား
ကဏ္ဍ:ဂျီဩမတ်ထရစ် အတိုင်းအတာ